
IŠMANIOSIOS MUITINĖS DEKLARACIJŲ APDOROJIMO SISTEMOS ATNAUJINIMO IR MUITINĖS DEKLARACIJŲ APDOROJIMO SISTEMOS PRIEŽIŪROS IR PALAIKYMO PASLAUGŲ TECHNINĖ SPECIFIKACIJA

ĮVADINĖ INFORMACIJA

Perkančioji organizacija
Perkančioji organizacija – Muitinės departamentas prie Lietuvos Respublikos finansų ministerijos (toliau – Muitinės departamentas), A. Jakšto g. 1, LT-01105 Vilnius, Lietuva.
Perkančioji organizacija numato įsigyti išmaniosios Muitinės deklaracijų apdorojimo sistemos (toliau – iMDAS) atnaujinimo ir  Muitinės deklaracijų apdorojimo sistemos (toliau – MDAS) priežiūros ir palaikymo paslaugas. Šios paslaugos bus teikiamos Muitinės departamente ir Muitinės informacinių sistemų centre, Vytenio g. 7, LT-03113 Vilnius, Lietuva.
Lietuvos Respublikos muitinės struktūrą sudaro: Muitinės departamentas, 3 teritorinės muitinės (kartu su joms priklausančiais muitinės postais), Muitinės kriminalinė tarnyba, Muitinės informacinių sistemų centras, Muitinės mokymo centras ir Muitinės laboratorija.

Techninėje specifikacijoje naudojami terminai, trumpiniai ir jų aprašymai
					1 lentelė. Terminai ir trumpiniai
	Terminas / Trumpinys
	Aprašymas

	AEO
	Įgaliotasis ekonominės veiklos vykdytojas

	AES
	Automatizuota eksporto sistema (Automated Export System) 

	AFIS
	Kovos su sukčiavimu informacinė sistema (Anti Fraud information  System)

	AGREX
	Eksporto licencija AGREX

	AGRIM
	Importo licencija AGRIM

	AIS
	Valstybinės mokesčių inspekcijos prie Lietuvos Respublikos finansų ministerijos Akcizų informacinė sistema

	AUDITAS
	Asmenų rizikos valdymo ir patikrinimų sistema, Integruotos MIS posistemis

	BAP
	Bendro naudotojų valdymo portalas, skirtas asmenims suteikti prieigą prie Lietuvos Respublikos muitinės ir Europos Komisijos teikiamų elektroninių paslaugų, Integruotos MIS posistemis

	CCI
	Trans-europinė centralizuoto muitinio įforminimo sistema importui  (EU Centralised Clearance for Import) 

	CS/MIS2
	EK valdoma Centrinių elektroninių paslaugų valdymo informacinė sistema (Central Services Management Information System 2)

	DB
	Duomenų bazė

	DBVS
	Duomenų bazių valdymo sistema

	DG TAXUD
	Europos Komisijos Mokesčių ir muitų sąjungos generalinis direktoratas (The Directorate General Taxation and Customs Union)

	DMZ
	Sąvoka, apibūdinanti serverį, kompiuterį (arba keletą jų), įterptą tarp organizacijos vidinio tinklo ir viešojo (išorinio) tinklo. DMZ neleidžia „svetimam“ išorės vartotojui pasiekti duomenų, esančių organizacijos tarnybinėje stotyje, bet palieka galimybę įprastu būdu naudotis viešosiomis paslaugomis (Demilitarized zone) 

	DDNA
	Europos Komisijos projektinių dokumentų visuma (Design Documentation for National Applications). DDNA yra dokumentas, kuriame aprašomi nacionalinių muitinės taikomųjų programų projektavimo reikalavimai

	ECS
	Eksporto kontrolės sistema (Export Control System)

	EDIFACT
	Elektroninių dokumentų apsikeitimo standartas (Electronic Data Interchange for Administration Commerce and Transport) 

	EK
	Europos Komisija

	Elektroninės paslaugos gavėjas
	Asmuo arba jo įgaliotas atstovas, Lietuvos Respublikoje vykdantis muitų teisės aktais reglamentuojamą veiklą ir turintis teisę jungtis prie Integruotos MIS posistemių, teikiančių elektronines muitinės paslaugas

	ELS
	Paskirstytas paieškos ir analizės variklis, vienas iš Elastic Stack įrankių rinkinio komponentų, leidžiantis saugoti, ieškoti ir analizuoti duomenis dideliu greičiu ir mastu

	EM-VARTAI
	Organizacijos elektroninių ir žiniatinklio paslaugų (webservices) magistralės (ESB) modulis, skirtas išorinių sistemų komunikacijai su muitinės posistemiais

	EMCS
	Europos Komisijos Akcizais apmokestinamų prekių gabenimo kontrolės sistema (Excise Movement Control System) 

	EORI kodas
	Ekonominės veiklos vykdytojo registravimo ir identifikavimo kodas – Sąjungos muitų teritorijoje unikalus identifikavimo kodas, kurį muitinė suteikia ekonominės veiklos vykdytojui ar kitam asmeniui, įregistruodama jį muitinės reikmėms

	EOS
	Ekonominės veiklos vykdytojų sistema (Economic Operators System)

	ES
	Europos Sąjunga

	ESB
	Lietuvos Respublikos muitinės organizacijos elektroninių ir žiniatinklio paslaugų (webservices) magistralė (Enterprise Service Bus), Integruotos MIS valdymo ir infrastruktūros posistemio komponentas

	EPS
	Naujoji Elektroninių dokumentų ir pranešimų saugykla (Message Repository System), Integruotos MIS valdymo ir infrastruktūros posistemio komponentas

	FSS
	Funkcinė sistemos specifikacija (atskira kiekvienai Europos Komisijos sistemai) (Functional System Specification) 

	GVS
	Garantijų valdymo informacinė sistema, Integruotos MIS posistemis

	H6 duomenų rinkinys, LVC
	Paštu atsiunčiamų prekių importo muitinės deklaracija

	H7 duomenų rinkinys, LVC
	Mažos vertės ir smulkių prekių siuntų importo muitinės deklaracija

	ICS P1, ICS1
	EK valdoma Importo kontrolės sistemos 1 fazė (Import Control System P1)

	IEAIS
	Žemės ūkio agentūros prie Žemės ūkio ministerijos administruojama
Importo bei eksporto licencijų, importo kvotų ir eksporto kompensacijų administravimo informacinė sistema

	ieCA
	EK valdoma programinė įranga, skirta elektroninių pranešimų duomenų konvertavimui (Information Exchange Conversion Application)

	iConvert
	Programinė įranga, skirta ECS ir NCTS P4 (New Computerised Transit System Phase 4) Bendrosios srities (Common Domain) elektroninių pranešimų konvertavimui iš EDIFACT į XML formatą ir atvirkščiai

	Integruota MIS
	Integruota muitinės informacinė sistema

	IOSS
	Europos Komisijos Import One-Stop Shop sistema

	IS
	Informacinė sistema

	ITIS_EU
	Valstybinės mokesčių inspekcijos prie Lietuvos Respublikos finansų ministerijos PVM informacijos mainams tarp Europos Sąjungos valstybių skirta informacinė sistema, susidedanti iš programinių modulių: PVM mokėtojų registravimas, PVM deklaravimas, ITIS administravimas ir ITIS PVM grąžinimas

	ITPC
	Muitinės informacinių technologijų paslaugų centras

	ITPS
	ITPC naudojama informacinių technologijų paslaugų teikimo ir valdymo sistema, skirta ITPC registruojamų su muitinės informacinėmis sistemomis ir ryšių bei informacinėmis technologijomis susijusių kreipinių valdymo automatizavimui, jų duomenų apdorojimui, kaupimui ir analizei

	KIBANA
	Vizualizacijos įrankis, vienas iš Elastic Stack įrankių rinkinio komponentų, leidžiantis kurti grafikus ir ataskaitas iš Elastic Search duomenų

	KOMANDORAS
	Tikrinimų valdymo sistema,  Integruotos MIS posistemis

	LDAP
	Supaprastintos kreipties į katalogus protokolas, skirtas prieiti prie katalogų paslaugų (Lightweight Directory Access Protocol) 

	LITAR
	Lietuvos Respublikos integruoto tarifo sistema, Integruotos MIS posistemis

	L&B
	Prekių pateikimo muitinės kontrolei sistemos Susiejimo ir prekių kiekio balansavimo paslauga (Linking and Balancing), PPMKS komponentas

	LM, muitinė
	Lietuvos Respublikos muitinė

	LMDS
	Lietuvos Respublikos muitinės duomenų saugykla, Integruotos MIS posistemis

	LR
	Lietuvos Respublika

	MAKIS
	Mokesčių apskaitos ir kontrolės sistema, Integruotos MIS posistemis

	iMAPS
	Mokesčių apskaičiavimo ir patikros sistema, Integruotos MIS posistemis

	MASP
	DG TADUX Daugiametis elektroninės muitinės darbo planas (Electronic Customs Multi-Annual Strategic Plan for Customs) su visais jo pakeitimais.

	MDAS
	Importo ir eksporto deklaracijų apdorojimo sistema, Integruotos MIS posistemis
Šios techninės specifikacijos tekste sąvoka MDAS yra naudojama, kai norima apjungti s-MDAS ir iMDAS

	s-MDAS
	Importo ir eksporto deklaracijų apdorojimo sistema (legacy MDAS) 

	iMDAS
	Išmanioji muitinės deklaracijų apdorojimo sistema, apdorojanti importo, eksporto (reeksporto), laikinojo saugojimo, TAX FREE  deklaracijas, pranešimus apie reeksportą, eksporto manifestus ir asmenų deklaracijas (keleivio, grynųjų pinigų, grynųjų pinigų atskleidimo ir žodines deklaracijas) 

	MIS
	Muitinės informacinė sistema

	MISC
	Muitinės informacinių sistemų centras

	MLS
	Muitinės leidimų sistema, Integruotos MIS posistemis

	MPR
	Muitinės prievolininkų registras. Nuo 2026 m. liepos 1 d. – Muitinės prievolininkų registro informacinė sistema

	MRS
	Senoji Elektroninių dokumentų ir pranešimų saugykla (Message Repository System), Integruotos MIS valdymo ir infrastruktūros posistemio komponentas

	MS ActiveDirectory
	Kompiuterių naudotojų autentiškumo nustatymo sistema (Microsoft Active Directory) 

	MSVS (CDMS, CDS)
	EK valdoma programinė įranga, skirta muitinės formalumams, susijusiems su Sąjungos muitinės kodekso Muitinės sprendimų sistemos proceso vykdymu 

	Muitinės departamentas, MD
	Muitinės departamentas prie Lietuvos Respublikos finansų ministerijos

	NOVIS
	Normatyvinės informacijos valdymo sistema, Integruotos MIS posistemis

	NTKS
	Nacionalinė tranzito kontrolės sistema, Integruotos MIS posistemis

	OLAF
	EK Europos kovos su sukčiavimu tarnyba

	PPMKS
	Prekių pateikimo muitinės kontrolei sistema, Integruotos MIS posistemis

	PVM
	Pridėtinės vertės mokestis

	REX
	Europos registruotųjų eksportuotojų sistema

	RFC
	DG TAXUD administruojamas žinomų klaidų sąrašas (Request for change)

	RIKS, RIKS-N
	Rizikos įvertinimo ir kontrolės sistema, Deklaracijų rizikos vertinimo posistemis, Integruotos MIS posistemis

	RPI
	Lietuvos Respublikos rinkos priežiūros institucija išduodanti atitinkamą sertifikatą (leidimą), kurio duomenys tikrinami SW-CERTEX 

	SOA
	Į paslaugas orientuota architektūra (Service Oriented Architecture)

	SSO
	Vieningo prisijungimo funkcionalumas Vieningas tiesioginis naudotojų  prisijungimas (Single Sign-On)

	SW-CERTEX
	EK administruojama muitinei skirta ES Vieno langelio informacinė sistema, skirta leidimų  ir sertifikatų kontrolei (Certificates Exchange System)

	TARIC
	Europos Komisijos administruojama Europos Sąjungos integruoto tarifo sistema 

	TAX-FREE deklaracija, TF
	Užsienio keleivio Lietuvos Respublikoje įsigytų prekių deklaravimo forma PVM grąžinimui

	TKS
	Tarifinių kvotų sistema, Integruotos MIS posistemis

	TLS
	TransportLayerSecurity – kriptografinis protokolas, skirti saugiai keistis internetu perduodamais duomenims

	VIES
	Europos Komisijos Pridėtinės vertės mokesčio informacijos mainų sistema

	VITC
	Valstybės informacinių technologijų centras

	VMI
	Valstybinė mokesčių inspekcija prie Lietuvos Respublikos finansų ministerijos

	VSSA
	Valstybės skaitmeninių sprendimų agentūra

	ŽŪA
	Žemės ūkio agentūra prie Lietuvos Respublikos žemės ūkio ministerijos

	XML
	Išplėstinė aprašų žymų kalba (eXtensibleMarkupLanguage)



Esamos padėties aprašymas
Muitinės informacinė sistema
Muitinės informacinę sistemą sudaro Integruota MIS, Muitinės prievolininkų registras, vidaus administravimo informacinės sistemos ir kitos centralizuotos informacinės sistemos, kurių darbui naudojama  MD techninės ir programinės įrangos infrastruktūra ir (arba) VSSA teikiama infrastruktūra, kurių veikimą užtikrina duomenų centras ir VITC. 
Integruota MIS – Integruota muitinės informacinė sistema, LR muitinei LR ir ES teisės aktų nustatytoms funkcijoms atlikti reikalingą informaciją IT priemonėmis apdorojančių veiklos bei valdymo ir infrastruktūros informacinių posistemių, tarpusavyje susietų loginiais ryšiais ir besikeičiančių duomenimis, visuma.
Integruotą MIS sudaro:
-	Muitinės veiklos informaciniai posistemiai, skirti vykdyti informacijos, būtinos muitinei teisės aktų nustatytoms funkcijoms, išskyrus vidaus administravimą, atlikti, apdorojimo procesus.
-	Integruotos MIS valdymo ir infrastruktūros posistemis, skirtas apjungti Integruotos MIS posistemius ir kitas muitinės informacines sistemas į bendrą aplinką, pagrįstą šiuolaikinių IT panaudojimu, duomenų mainais tarp vidaus ir išorės informacinių sistemų bei posistemių, išvengiant duomenų dubliavimo (1 pav.).

1 pav. MIS struktūra

Integravimas
Siekiant įgyvendinti muitinės informacinių sistemų tikslus, informaciniai posistemiai yra kuriami ir diegiami kaip modulinės sistemos, integruojant juos tarpusavyje arba su kitomis ne muitinės (išorinėmis) informacinėmis sistemomis, naudojant jungiančiąją programinę įrangą (middleware). Integruota MIS ir kitos muitinės informacinės sistemos yra sukurtos bei tobulinamos laikantis žemiau išdėstytų taikomųjų programų integravimui keliamų reikalavimų.
Architektūrinė bei integravimo aplinkos susideda iš:
-	„Integravimo sluoksnio“ – informacijos mainai vyksta tiek su Integruotos MIS posistemiais ir kitomis muitinės informacinėmis sistemomis, tiek su kitų LR institucijų, tiek ir su ES valstybių narių institucijų, EK bei tarptautinių organizacijų informacinėmis sistemomis;
-	„Veiklos procesų sluoksnio“ – kuriame automatizuojami visi veiklos procesai. 
Informacijos srautų judėjimas tarp dviejų Integruotos MIS posistemių, dviejų muitinės informacinių sistemų ar Integruotos MIS posistemio ir muitinės informacinės sistemos (Integruotos MIS posistemio ir išorinės informacinės sistemos) pavaizduotas 2 paveiksle. Vykstant informacijos mainams, tarpinė (jungiančioji) programinė įranga atlieka atrinkimo, vertimo, transformavimo, maršruto parinkimo ir perdavimo funkcijas, dėl to kiekviena informacinė sistema gali siųsti bei gauti informaciją savo formatu, o jungiančioji programinė įranga susisiekia su kiekviena informacine sistema per specifinį tai sistemai pritaikytą programinį suderintuvą (adapter).

2 pav. Duomenų srautas tarp informacinių sistemų

Integruota MIS ir kitos muitinės informacinės sistemos yra kuriamos vadovaujantis pagrindiniais SOA principais. Veiklos procesuose dalyvaujančios informacinės sistemos gali būti traktuojamos kaip informacinių paslaugų Paslaugų teikėjos ir/arba jų naudotojos, kurios tarpusavyje keičiasi duomenimis, naudodamos iš anksto apibrėžtus ir tarpusavyje suderintus pranešimus bei ryšio protokolus. Toks architektūrinis sprendimas įgalina lanksčiai susieti sistemas, užtikrina jų autonomiškumą, naujų paslaugų komponavimą panaudojant jau esamas paslaugas.
Technologiniam SOA principų įgyvendinimui, kuriant Integruotą MIS ir kitas muitinės informacines sistemas, naudojama kompanijos Software AG sukurta webMethods jungiančioji programinė įranga. Jos panaudojimas ir leidžia įgyvendinti vieną iš pagrindinių architektūrinių principų – duomenų mainai tarp MIS informacinių posistemių vykdomi per jungiančiąją programinę įrangą. 
Naujai kuriamas Integruotos MIS sąsajas galima suskirstyti į dvi grupes – tai sąsajos tarp vidinių Integruotos MIS posistemių (kitų muitinės informacinių sistemų) bei sąsajos su išorinėmis informacinėmis sistemomis. 3 paveiksle pavaizduota Integruotoje MIS įgyvendinta duomenų mainų tarp dviejų vidinių informacinių posistemių schema.

[image: Sistemu integravimas[2]]
3 pav. Duomenų mainų tarp dviejų informacinių sistemų procesas
Duomenų mainų tarp dviejų vidinių informacinių sistemų X ir Y procesą sudaro tokie žingsniai:
□ sistema X paruošia pranešimą. Šiame pranešime yra ne tik duomenys, kuriuos norima perduoti sistemai Y, bet ir metaduomenys, aprašantys patį pranešimą. Juose nurodomas pranešimo unikalus identifikatorius (DocID), vardas (Name), siuntėjas (Sender), gavėjas (Recipient), tipas (elektroninio pranešimo tipas – unikalus pranešimo identifikatorius, naudojamas pranešimams atskirti informacinių sistemų komunikavimo/bendradarbiavimo procese) ir kt. Toks pranešimas perduodamas jungiančiajai programinei įrangai, iškviečiant atitinkamą žiniatinklio paslaugą (storeDocuments);
□ jungiančioji programinė įranga analizuoja gautą pranešimą – tikrinama, ar jo tipas yra registruotas sistemoje, ar jis atitinka atitinkamą struktūrą, nustatoma, kam tas pranešimas adresuotas ir kaip jį perduoti nurodytai sistemai. Jei pranešimas atitinka nustatytus kriterijus, procesas vykdomas toliau;
□ pranešimas išsaugomas lokalioje duomenų bazėje;
□ pranešimas išsaugomas elektroninių dokumentų ir pranešimų saugykloje, iškviečiant atitinkamą žiniatinklio paslaugą (storeToRepository);
□ nustatomas pranešimo perdavimo būdas ir atliekama jo transformacija, jei tokios reikia;
□ pranešimas perduodamas sistemai Y, iškviečiant atitinkamą žiniatinklio paslaugą (acceptMessage).
Duomenų mainai tarp vidinių informacinių sistemų vyksta saugiame vidiniame tinkle, todėl jų autentifikavimui pakanka naudoti sistemai suteiktą vardą bei slaptažodį. Vidinių informacinių sistemų autorizavimas įgyvendintas jungiančiosios programinės įrangos priemonėmis, naudojant prieigos kontrolės sąrašus (access control list), nurodant paslaugų aibę, susietą su kiekviena iš sistemų.
Kuriant sąsajas su išorinėmis sistemomis, kiekvienai iš jų yra apibrėžiama žiniatinklio paslaugų aibė, kurią konkreti sistema gali naudoti.  Duomenų mainams su išorinėmis IS arba išoriniame tinkle esančiomis MIS (tai muitinės klientams skirti muitinės paslaugų portalai) keliami padidinti saugos reikalavimai, kurie įgyvendinami atitinkamomis techninėmis ir jungiančiosios programinės įrangos priemonėmis. Tokioms sistemoms neleidžiama tiesiogiai iškviesti vidinių tinklinių paslaugų, jos gali komunikuoti su MIS tik naudodamos TLS (Transport Layer Security) 1.2 (arba aukštesnės versijos) protokolą, pateikdamos reikalingą sertifikatą. Kuriant sąsajas su išorinėmis IS kiekvienai iš jų yra apibrėžiama tinklinių paslaugų aibė, kurią konkreti sistema gali naudoti. Šie saugos reikalavimai įgyvendinami atitinkamomis techninėmis ir jungiančiosios programinės įrangos priemonėmis. Principinė sąveikos su išorinėmis IS schema pavaizduota 4 pav.

4 pav. Sąveikos su išorinėmis sistemomis principinė schema

Išorinės informacinės sistemos, naudodamos TLS 1.2 protokolą, per išorinę ugniasienę gali pasiekti tik jungiančiąją programinę įrangą, esančią DMZ zonoje ir veikiančią specialiu Reverse Gateway režimu. Šioje aplinkoje jokios tinklinės paslaugos nėra įdiegtos, ji naudojama tik saugumo užtikrinimui. Išorinės informacinės sistemoms kreipinys yra perduodamas jungiančiajai programinei įrangai, veikiančiai vidinėje aplinkoje. Čia patikrinama ar besikreipianti sistema turi teisę iškviesti nurodytą tinklinę paslaugą. Jei visi saugos reikalavimai yra tenkinami, kreipinys yra analizuojamas, transformuojamas į reikalaujamą formatą, ir vidinė jungiančioji programinė įranga inicijuoja pranešimo apdorojimo procesą taip, lyg šis pranešimas būtų gautas iš vidinės sistemos. Savo ruožtu, jungiančioji programinė įranga išorinei informacinei sistemai perduoda duomenis, naudodama duomenų mainų specifikacijoje apibrėžtą ryšio protokolą bei tinklines paslaugas.
5 paveiksle pateikta bendra Integruotos MIS posistemių (transakcinių sistemų), kitų muitinės ir išorinių informacinių sistemų integravimo schema.

5 pav. Informacinių sistemų integravimo schema

Remiantis konceptualiu Integruotos MIS architektūros modeliu, muitinės informacinės sistemos turi būti kuriamos ir diegiamos tokiu principu, kad informacijos mainai ir veiklos procesai būtų suderinti tiek pačioje muitinėje, tiek tarp muitinės ir valstybės institucijų ir kitų trečiųjų šalių (6 pav.).
[image: MIS koncepcinis modelis - LT]
6 pav. Konceptualusis Integruotos MIS architektūros modelis
Muitinės deklaracijų apdorojimo sistema (s-MDAS)
Integruotos MIS Importo ir eksporto deklaracijų apdorojimo posistemis (toliau – s-MDAS) buvo sukurtas Muitinės deklaracijų apdorojimo sistemos vystymo metu, vadovaujantis teisės aktų, FSS ir DDNA dokumentais, ir įdiegtas 2009 metais. 
Šiuo metu s-MDAS laikinai naudojama:
joje įformintų importo, deklaracijų tvarkymui išleidus prekes (po jų muitinio įforminimo);
joje įformintų deklaracijų peržiūrai.
s-MDAS duomenys kaupiami Importo ir eksporto deklaracijų duomenų bazėje. Ją sudaro operatyvių duomenų bazė, duomenų archyvas, kuriose naudojama Oracle DBVS, ir elektroninių dokumentų saugykla, kurioje kaupiami elektroniniai dokumentai bei jų metaduomenys. Elektroniniai dokumentai saugomi failų sistemoje, o metaduomenys – Oracle duomenų bazėje. Operatyvių duomenų bazė, duomenų saugykla ir elektroninių dokumentų saugykla veikia atskirose tarnybinėse stotyse.

išmanioji Muitinės deklaracijų apdorojimo sistema (iMDAS)
Muitinės deklaracijų apdorojimo sistemos vystymo metu palaipsniui buvo atsisakoma s-MDAS funkcijų ir sukurta iMDAS, kurioje atsižvelgiant į teisės aktų pokyčius bei e-prekybos paketo įgyvendinimą, buvo atnaujintos importo, eksporto (reeksporto), laikinojo saugojimo deklaracijų struktūros, muitinio įforminimo procesas, sukurtos naujos funkcijos, įgyvendintas TAX FREE deklaracijų apdorojimas, išplėsta Elektroninių pranešimų ir dokumentų saugykla MRS. iMDAS įdiegta 2021 m., pradiniame etape apdorojo mažos vertės ir smulkių prekių siuntų išleidimo į laisvą apyvartą muitinės deklaracijas. iMDAS funkcionalumas buvo palaipsniui plečiamas.  
iMDAS apdoroja:
mažos vertės ir smulkių prekių siuntų importo muitinės deklaracijų duomenis (H7 duomenų rinkinys);
paštu atsiunčiamų prekių importo muitinės deklaracijų duomenis (H6 duomenų rinkinys);
laikinojo saugojimo deklaracijų duomenis;
standartinių importo deklaracijų, įskaitant pagal leidimą atlikti centralizuotą muitinį įforminimą pateiktas deklaracijas, duomenis;
kitų ES valstybių narių importo deklaracijų prekių pateikimo muitinės įstaigoje duomenis;
papildomų importo deklaracijų, įskaitant pagal leidimą atlikti centralizuotą muitinį įforminimą pateiktas deklaracijas, duomenis;
kitų ES valstybių narių papildomų importo deklaracijų prekių pateikimo muitinės įstaigoje duomenis;
standartinių eksporto (reeksporto) deklaracijų, įskaitant pagal leidimą atlikti centralizuotą muitinį įforminimą pateiktas deklaracijas, duomenis;
kitų ES valstybių narių eksporto (reeksporto) deklaracijų išvežimo muitinės įstaigoje, duomenis;
pranešimų apie reeksportą duomenis;
eksporto manifestų duomenis;
išvežimo bendrųjų deklaracijų duomenis;
asmenų deklaracijų: keleivio, žodinių, grynųjų pinigų ir grynųjų pinigų atskleidimo deklaracijų duomenis;
TAX FREE deklaracijų, skirtų  muitinio tikrinimo rezultatams žymėti, duomenis bei pačius tikrinimo rezultatus;
susijusius elektroninius pranešimus.
Reikalavimai išorinių naudotojų prisijungimui prie iMDAS sistemos bei reikalavimai pranešimams, kurių pagrindu vykdomi duomenų mainai tarp iMDAS ir verslo sistemų paskelbti iMDAS kliento sąsajos specifikacijoje (iMDAS-CLIENT-IS) LM tinklapyje adresu https://muitine.lrv.lt. 
iMDAS duomenys, nurodyti 1.3.4.2 p., kaupiami duomenų bazėse (naudojama: ElasticSearch, Mongo, Oracle, PostgreSQL DBVS) ir elektroninių dokumentų saugyklose (MRS ir EPS). MRS saugomi elektroniniai dokumentai bei jų metaduomenys. Elektroniniai dokumentai saugomi Mongo duomenų bazėje. Metaduomenys indeksuojami ElasticSearch sistemoje. Nuo 2026 m. II ketvirčio elektroniniai dokumentai bei jų metaduomenys bus kaupiami naujojoje EPS. iMDAS duomenų bazės ir elektroninių dokumentų saugyklos veikia atskirose tarnybinėse stotyse;
iMDAS kliento portalas https://imdas.lrmuitine.lt yra skirtas registruotiems ir neregistruotiems išoriniams naudotojams užpildyti deklaraciją ir pateikti muitinei elektroninį deklaracijos ir susijusius pranešimus.
iMDAS kliento portalo funkcijos:
neregistruotiems naudotojams:
keleivio deklaracijos užpildymas ir pateikimas;
grynųjų pinigų deklaracijos užpildymas ir pateikimas;
grynųjų pinigų atskleidimo deklaracijos užpildymas ir pateikimas;
registruotiems naudotojams:
asmenų, teikiančių elektronines deklaracijas (toliau – deklaracijos) ir susijusius elektroninius pranešimus (toliau – pranešimai), atstovų identifikavimas BAP priemonėmis;
1.3.4.2.1–1.3.4.2.4, 1.3.4.2.6, 1.3.4.2.8, 1.3.4.2.10–1.3.4.2.12 ir 1.3.4.2.15 p. išvardytų deklaracijų užpildymas ir pateikimas bei susijusių pranešimų pateikimas;
papildančiųjų dokumentų pateikimas iMDAS priimtinu formatu;
prašymo taisyti pateiktos deklaracijos duomenis arba pripažinti pateiktą deklaraciją negaliojančia pateikimas;
pranešimų apie pateiktos deklaracijos apdorojimo eigą ir rezultatus (nustatytos klaidos (įspėjimai), apskaičiuoti mokesčiai,  deklaracijų būsenos, peržiūra) pateikimas naudotojui;
apskaičiuotų mokesčių už importo deklaracijose deklaruojamas prekes sumokėjimas sąveikoje su MAKIS;
pateiktų deklaracijų ir su jomis susijusių pranešimų paieška ir rezultatų pateikimas naudotojui;
pranešimų formavimas naudotojo įvestų, pateiktų duomenų pagrindu ir mainai su iMDAS (vidiniu komponentu).
iMDAS vidinių komponentų funkcijos:
Importo (eksporto) deklaracijų apdorojimo komponento funkcijos yra šios:
pateiktų eksporto (reeksporto), importo (įskaitant H6 ir H7 duomenų rinkinius), laikinojo saugojimo, išvežimo bendrųjų deklaracijų, pranešimų apie reeksportą, eksporto manifestų ir susijusių pranešimų priėmimas iš iMDAS kliento portalo, verslo informacinių sistemų, jų teisingumo įvertinimas, apdorojimas bei rezultatų grąžinimas verslo informacinėms sistemoms ir iMDAS kliento portalui;
papildančiųjų dokumentų iMDAS priimtinu formatu pateikimas verslo informacinėms sistemoms, iMDAS kliento portalui ir verslo informacinių sistemų, iMDAS kliento portalo pateiktų dokumentų kopijų iMDAS priimtinu formatu priėmimas, apdorojimas ir pateikimas muitinės pareigūnui;
muitinės pareigūnų įvestų (įkeltų iš elektroninių laikmenų) importo, eksporto  (reeksporto) deklaracijų duomenų teisingumo įvertinimas ir apdorojimas;
išvežimo bendrųjų deklaracijų duomenų perdavimas elektroninėmis priemonėmis kitų ES valstybių narių muitinių administracijoms;
importo, eksporto (reeksporto), laikinojo saugojimo deklaracijose nurodytų leidimų kontrolė sąveikoje su MLS;
mokesčių apskaičiavimo rezultatų bei deklaruojamoms prekėms taikomų draudimų ir apribojimų, LITAR integruotų priemonių, išnašų ir kitų iš iMAPS gautų duomenų apdorojimas ir su deklaracija susijusių duomenų papildymas;
pateiktoje importo deklaracijoje nurodytos garantijos galiojimo patikra su GVS turimais duomenimis, garantijos panaudojimo duomenų perdavimas GVS ir rezultato, gauto iš GVS, apdorojimas;
įvertinimo ir tikrinimo duomenų, gautų iš RIKS-N/KOMANDORAS apdorojimas ir su deklaracija susijusių duomenų papildymas;
deklaracijoje apskaičiuotos mokestinės prievolės muitinei įregistravimo rezultato, gauto iš MAKIS, apdorojimas;
tarifinės, kiekybinės kvotos paskyrimo rezultatų, gautų iš TKS, apdorojimas ir su deklaracija susijusių duomenų papildymas ir rezultatų apie EK paskirstytą kvotą grąžinimas verslo informacinėms sistemoms ir iMDAS kliento portalui;
importo deklaracijoje nurodyto asmens, kuriam tiekiamos prekės ir kuris turi prievolę mokėti PVM už apmokestinamąsias prekes, įsigytas Sąjungos viduje pagal PVM direktyvos 200 straipsnį, PVM mokėtojo kodo, t. y. kitoje valstybėje narėje asmeniui suteikto PVM mokėtojo identifikacinio kodo galiojimo patikrinimas sąveikoje su VIES;
importo deklaracijoje nurodyto asmeniui priskirto registruotojo eksportuotojo kodo ir susijusių dokumentų galiojimo patikrinimas sąveikoje su REX;
importo, eksporto (reeksporto) deklaracijų, pranešimų duomenų bei atliekamų veiksmų, susijusių su deklaracijų įforminimo procesu (priėmimu (registravimu), tikrinimu, įforminimu (sprendimu dėl prekių išleidimo)) apdorojimas, rezultatų perdavimas elektroninėmis priemonėmis iMDAS kliento portalui, verslo, kitų valstybinių institucijų informacinėms sistemoms ir ES valstybių narių muitinių administracijoms, kai taikoma;
eksporto deklaracijos ir išvežimo bendrosios deklaracijos, įskaitant deklaracijas, gaunamas iš kitų ES valstybių narių muitinių administracijų, duomenų bei atliekamų veiksmų, susijusių su deklaracijų įforminimo procesu išvežimo muitinės įstaigoje (prekių atvykimo registravimu, išvežimo tikrinimo rezultatų, nustatytų neatitikimų fiksavimu, muitinės formalumų užbaigimu – sprendimu dėl leidimo išgabenti prekes iš ES) apdorojimas bei rezultatų perdavimas elektroninėmis priemonėmis eksporto muitinės įstaigoms, verslo bei kitų valstybinių institucijų informacinėms sistemoms;
užklausų, reikalingų tyrimo dėl nebaigtų eksporto muitinės procedūrų vykdymui, formavimas ir pateikimas elektroninėmis priemonėmis deklarantams, jų atstovams bei kitų ES valstybių narių eksporto muitinės įstaigoms, gautos informacijos apdorojimas ir rezultatų pateikimas;
alternatyvių įrodymų, reikalingų tyrimo dėl nebaigtų eksporto muitinės procedūrų vykdymui, priėmimas iš verslo informacinių sistemų, iMDAS kliento portalo, jų apdorojimas ir informacijos apie užbaigtą eksporto procedūrą remiantis alternatyviais įrodymais perdavimas verslo informacinėms sistemoms, iMDAS kliento portalui bei kitų ES valstybių narių išvežimo muitinės įstaigoms;
laikinojo saugojimo deklaracijoje nurodytų prekių kiekio balansavimas su susietoje importo ir (arba) tranzito deklaracijoje ir (arba) pranešime apie reeksportą nurodytais duomenimis sąveikoje su PPMKS teikiama L&B paslauga;
eksporto (reeksporto) deklaracijoje nurodyto prekių kiekio balansavimas prieš išleidžiant prekes iš Sąjungos muitų teritorijos su susietame eksporto manifeste nurodytais duomenimis sąveikoje su PPMKS teikiama L&B paslauga;
iMDAS apdorotos deklaracijos, išskyrus TAX FREE deklaracijas ir eksporto manifestus, rašytinės kopijos bei eksporto lydimojo dokumento formavimas;
importo, eksporto (reeksporto), laikinojo saugojimo deklaracijų duomenų, tvarkomų išleidus prekes ir užbaigus atitinkamą procedūrą, apdorojimas;
deklaracijoje nurodytų tam tikrų duomenų tikrinimas su SW-CERTEX, AIS, IEAIS, įformintų deklaracijų duomenų mainai su išvardintomis sistemomis;
importo, eksporto (reeksporto) deklaracijų duomenų gavimas iš kitų ES valstybių narių muitinės įstaigų, jų apdorojimas, rezultatų pateikimas kitų valstybių narių muitinių administracijoms, taikant centralizuoto muitinio įforminimo procesą;
importo (centralizuotas įforminimas) ir eksporto veiklos statistikos ataskaitų formavimas ir perdavimas EK valdomai sistemai CS/MIS2;
pateiktų deklaracijų ir su jomis susijusių pranešimų paieška ir rezultatų pateikimas naudotojui;
deklaracijų ir su jomis susijusių dokumentų išgavimas ir pateikimas naudotojui;
funkcija, esant poreikiui, perduoti deklaracijų duomenis į LMDS rankiniu būdu;
s-MDAS įformintų eksporto (reeksporto) deklaracijų duomenų migravimas į iMDAS.
Asmenų deklaracijų apdorojimo komponento funkcijos yra šios:
keleivio, grynųjų pinigų, grynųjų pinigų atskleidimo deklaracijos pranešimų priėmimas iš iMDAS kliento portalo, jų teisingumo įvertinimas, apdorojimas, asmens informavimas pateiktoje deklaracijoje nurodytu elektroninio pašto adresu apie deklaracijos priėmimą ir įforminimą;
keleivio, žodinės, grynųjų pinigų deklaracijos, įskaitant grynųjų pinigų atskleidimo deklaraciją, duomenų įvedimas, jų teisingumo įvertinimas, deklaracijos įforminimas, deklaracijos rašytinės kopijos formavimas;
keleivio, žodinės, grynųjų pinigų deklaracijų, įskaitant grynųjų pinigų atskleidimo deklaracijas, duomenų, tvarkomų išleidus prekes, apdorojimas;
grynųjų pinigų deklaracijų ir  grynųjų pinigų atskleidimo deklaracijų duomenų perdavimas AFIS elektroninėmis priemonėmis arba rankiniu būdu, įkeliant atitinkamą pranešimą į AFIS;
 pateiktų deklaracijų ir su jomis susijusių pranešimų paieška ir rezultatų pateikimas naudotojui;
TAX FREE deklaracijų apdorojimo komponento funkcijos yra šios:
TAX FREE deklaracijos duomenų atsisiuntimas iš ITIS_EU;
TAX FREE deklaracijos papildymas muitinio tikrinimo rezultatais;
TAX FREE deklaracijų muitinio tikrinimo rezultatų (ir neatitikimų) perdavimas į ITIS_EU;
pateiktų deklaracijų ir su jomis susijusių pranešimų paieška ir rezultatų pateikimas naudotojui;
Administravimo komponento funkcijos yra šios:
parametrų tvarkymas;
normatyvinės informacijos tvarkymas;
veiklos taisyklių tvarkymas;
leidimų (permissions) tvarkymas;
vertimams skirto failo pateikimas Excel formatu;
priežiūros procesų (maintenance processes) vykdymas.
iMDAS funkcijos vykdomos sąveikoje su MPR ir Integruotos MIS posistemiais: GVS, MAKIS, MLS, NOVIS, NTKS, RIKS-N/KOMANDORAS, PPMKS, iMAPS, TKS, VLS. Įformintų deklaracijų duomenys pateikiami įkėlimui į LMDS.  Išoriniai bei vidiniai iMDAS duomenų srautai pavaizduoti bendroje schemoje 7 paveiksle ir aprašyti 2 lentelėje.

7 pav. MDAS duomenų srautai

2 lentelė. iMDAS sąsajos
	Eil. Nr.
	Integracijos objektas
	Informacinė sistema siuntėja
	Informacinė sistema gavėja
	Integracijos būdas

	1. 
	Eksporto (reeksporto) deklaracijų duomenų ir pranešimų perdavimas kitų VN muitinių administracijoms
	iMDAS
	EU Gateway
	ESB/ieCA/CCN/CSI tinklas

	2. 
	Eksporto (reeksporto) deklaracijų duomenų  ir pranešimų gavimas iš kitų VN muitinių administracijų
	EU Gateway
	iMDAS
	CCN/CSI tinklas /ieCA/ESB

	3. 
	Eksporto (reeksporto) deklaracijų, pateiktų  Lietuvoje, duomenų ir pranešimų perdavimas kitų VN muitinių administracijoms atliekant muitinės formalumus centralizuoto įforminimo procese
	iMDAS
	EU Gateway
	ESB/ieCA/CCN/CSI tinklas

	
	Eksporto (reeksporto) deklaracijų duomenų ir pranešimų gavimas iš kitų VN muitinių administracijų atliekant muitinės formalumus centralizuoto įforminimo procese
	EU Gateway
	iMDAS
	ESB/ieCA/CCN/CSI tinklas

	4. 
	Išvežimo bendrųjų deklaracijų duomenų perdavimas kitų VN muitinių administracijoms
	iMDAS
	EU Gateway
	ESB/CCN/CSI tinklas

	5. 
	Išvežimo bendrųjų deklaracijų duomenų gavimas iš kitų VN muitinių administracijų
	EU Gateway
	iMDAS
	CCN/CSI tinklas/ESB

	6. 
	Importo deklaracijų, pateiktų  Lietuvoje, duomenų ir pranešimų perdavimas kitų VN muitinių administracijoms atliekant muitinės formalumus centralizuoto įforminimo procese
	iMDAS
	EU Gateway
	ESB/CCN2/CSI tinklas

	7. 
	Importo deklaracijų  duomenų ir pranešimų gavimas iš kitų VN muitinių administracijų atliekant muitinės formalumus centralizuoto įforminimo procese
	EU Gatewy
	iMDAS
	CCN2/CSI tinklas/ESB

	8. 
	Mokestinės prievolės muitinei duomenys; naudojamos garantijos duomenys
	iMDAS

	MAKIS
	ESB

	
	Patikrinimo rezultatai
	MAKIS
	iMDAS
	ESB

	9. 
	Deklaracijų duomenys būtini mokesčių apskaičiavimui, draudimų ir apribojimų taikymui
	iMDAS

	iMAPS
	ESB

	10. 
	Apskaičiuoti mokesčiai, prekei taikomos LITAR integruotos priemonės, išnašos ir kiti įforminimui reikalingi duomenys
	iMAPS
	iMDAS
	ESB

	11. 
	Asmenį identifikuojantys EORI kodai, IOSS kodai
	iMDAS
	MPR
	ESB

	12. 
	Asmenį identifikuojantys duomenys bei AEO statusas, IOSS kodų galiojimo patikros rezultatai, atstovo muitinėje (muitinės tarpininko) identifikacinis kodas
	MPR
	iMDAS

	ESB

	13. 
	Normatyvinė informacija
	NOVIS
	iMDAS

	ESB

	14. 
	Deklaracijos duomenys rizikos įvertinimui bei tikrinimo proceso kontrolei; galutiniai tikrinimo rezultatai
	iMDAS

	RIKS-N/
KOMANDORAS
	ESB

	15. 
	Rizikos įvertinimo rezultatas, patikrinimo kanalas, tikrinimo rezultatai
	RIKS-N/KOMANDORAS
	iMDAS

	ESB

	16. 
	Deklaracijos su kvotų prašymais
	iMDAS
	TKS
	ESB

	17. 
	Kvotų paskyrimo rezultatai
	TKS
	iMDAS
	ESB

	18. 
	Keleivio, grynųjų pinigų ir grynųjų pinigų atskleidimo deklaracijų duomenys
	iMDAS kliento portalas
	iMDAS
	ESB

	19. 
	Importo, eksporto (reeksporto), laikinojo saugojimo deklaracijų, išvežimo bendrųjų deklaracijų, pranešimų apie reeksportą ir eksporto manifestų bei susijusių  pranešimų duomenys
	iMDAS kliento portalas, verslo informacinės sistemos
	iMDAS
	ESB/EM-VARTAI

	20. 
	Atsakomieji deklaracijų duomenų apdorojimo pranešimai
	iMDAS
	iMDAS kliento portalas, verslo informacinės sistemos
	ESB/EM-VARTAI

	21. 
	TAX FREE deklaracijų duomenys
	ITIS_EU
	iMDAS
	ESB

	22. 
	Muitinio tikrinimo rezultatų duomenys TAX FREE deklaracijose
	iMDAS
	ITIS_EU
	ESB

	23. 
	Lietuvos pilietį identifikuojantis asmens kodas
	iMDAS
	Gyventojų registras 
	ESB

	24. 
	Lietuvos pilietį identifikuojantys duomenys
	Gyventojų registras
	iMDAS
	ESB

	25. 
	Įformintos importo, eksporto (reeksporto), laikinojo saugojimo deklaracijos būsenos užklausa 
	„Mano muitinė“ portalas
	iMDAS
	ESB

	26. 
	Įformintos importo, eksporto (reeksporto), laikinojo saugojimo deklaracijos būsena
	iMDAS
	„Mano muitinė“ portalas
	ESB

	27. 
	Užklausa deklaracijoje nurodyto MSVS arba MLS tvarkomo leidimo duomenų  patikrai.
Prašymo ir leidimo pratęsti procedūros įvykdymo laikotarpį proceso duomenys.
Leidimo laikinai saugoti prekes šių prekių turėtojo pageidaujamoje vietoje ir   
leidimo įforminti eksporto (reeksporto) deklaraciją atgaline data panaudojimo duomenys.
	iMDAS
	MLS
	ESB

	28. 
	MSVS arba MLS tvarkomo leidimo patikros rezultatai ir leidimo duomenys XML formatu, jeigu buvo prašyta.
Prašymo ir leidimo pratęsti procedūros įvykdymo laikotarpį proceso duomenys.
	MLS
	iMDAS
	ESB

	29. 
	Importo, eksporto (reeksporto) deklaracijų, kuriose deklaruojamos akcizais apmokestinamos prekės ir išvežimo tikrinimo rezultatų duomenys
	iMDAS
	AIS (EMCS)
	ESB

	30. 
	Importo, eksporto (reeksporto) deklaracijų, kuriose deklaruojamos akcizais apmokestinamos prekės, patikrinimo VMI sistemoje rezultatas bei Akcizais apmokestinamų prekių gabenimo dokumento ir akcizinių prekių priėmimo ataskaitos duomenys
	AIS (EMCS)
	iMDAS
	ESB

	31. 
	Importo deklaracijoje nurodyto kitoje ES valstybėje narėje registruoto PVM mokėtojo kodo patikra
	iMDAS
	VIES
	ESB/CCN/CSI tinklas

	32. 
	Kitoje ES valstybėje narėje registruoto PVM mokėtojo kodo patikros rezultatas
	VIES
	iMDAS
	CCN/CSI tinklas/ESB

	33. 
	Importo, eksporto (reeksporto) deklaracijų, kuriose deklaruojamos žemės ūkio prekės ir AGREX (AGRIM) licencijos ir kurios yra ŽŪA priežiūros objektas, duomenys
	iMDAS
	IEAIS
	ESB

	34. 
	AGREX (AGRIM) licencijos galiojimo patikros bei panaudojimo informacija, AGREX (AGRIM) licencijos PDF formatu pateikimas
	IEAIS
	iMDAS
	ESB

	35. 
	Asmeniui priskirtas registruotojo eksportuotojo kodo patikra
	iMDAS
	REX
	ESB/CCN/CSI tinklas

	
	Asmeniui priskirto registruotojo eksportuotojo kodo patikros rezultatas
	REX
	iMDAS
	ESB/CCN/CSI tinklas

	36. 
	Tranzito deklaracijų duomenys, skirti patikrinti eksporto (reeksporto)  deklaracijų duomenis bei pranešimai apie tranzito procedūros įforminimą ar jos užbaigimą
	NTKS
	iMDAS
	ESB

	
	Eksporto (reeksporto)  deklaracijos ir tranzito deklaracijos duomenų patikrinimo (kryžminė patikra) rezultatai
	iMDAS
	NTKS
	ESB

	37. 
	Autentifikavimo ir autorizavimo duomenų užklausa
	iMDAS kliento portalas 
	BAP
	ESB

	38. 
	Autentifikavimo ir autorizavimo duomenys
	BAP
	iMDAS kliento portalas 
	ESB

	39. 
	Muitinės elektroninių paslaugų veiklos profilių ir (arba) autentifikavimo ir autorizavimo duomenų užklausa
	iMDAS
	EM-VARTAI
	ESB

	40. 
	Muitinės elektroninių paslaugų veiklos profilių ir (arba) autentifikavimo ir autorizavimo duomenys
	EM-VARTAI
	iMDAS
	ESB

	41. 
	Deklaracijos duomenys naudojamai (-oms) garantijai (-joms) patikrinti; garantijos (-jų) panaudojimo duomenys
	iMDAS
	GVS
	ESB

	
	Patikrinimo rezultatai
	GVS
	iMDAS
	ESB

	42. 
	Deklaracijos duomenų ir pranešimų perdavimas, siekiant pasitikrinti RPI išduoto sertifikato duomenis
	iMDAS
	CERTEX
	ESB/CCN2/CSI tinklas

	
	Patikrinimo rezultatai
	CERTEX
	iMDAS
	ESB/CCN2/CSI tinklas

	43. 
	Laikinojo saugojimo, importo deklaracijų ir (arba) pranešimų apie reeksportą  prekių kiekių balansavimui skirti duomenys
	iMDAS
	PPMKS(L&B paslauga)
	ESB

	
	Prekių kiekių balansavimo rezultatai
	PPMKS(L&B paslauga)
	iMDAS
	ESB

	44. 
	Eksporto (reeksporto) deklaracijos ir eksporto manifesto prekių kiekių balansavimui skirti duomenys
	iMDAS
	PPMKS(L&B paslauga)
	ESB

	
	Prekių kiekių balansavimo rezultatai
	PPMKS(L&B paslauga)
	iMDAS
	ESB

	45. 
	Grynųjų pinigų ir  grynųjų pinigų atskleidimo deklaracijų duomenų perdavimas Kovos su sukčiavimu informacinei sistemai (AFIS)
	iMDAS
	AFIS
	ESB

	46. 
	Patikros rezultatai
	AFIS
	iMDAS
	ESB


		
 MDAS funkcijos realizuotos remiantis SOA pagrindinius principus atitinkančia centralizuota architektūra. Naudotojo sąsaja įgyvendinama per standartinę interneto naršyklę.
 s-MDAS apima nacionalinę (National domain), bendrąją (Common domain) ir bendravimo su verslo ir privačiais asmenimis (External domain) sritis. s-MDAS architektūra pateikiama 8 paveiksle.

8 pav. s-MDAS architektūra (sistemos komponentų modelis)

 iMDAS apima nacionalinę (National domain), bendrąją (Common domain) ir bendravimo su verslo ir privačiais asmenimis (External domain) sritis. iMDAS ir s-MDAS architektūra yra susijusi, abi sistemos naudoja dalį bendrų komponentų. iMDAS architektūra pateikiama 9 paveiksle. Rausva spalva pažymėti tik iMDAS skirti komponentai.

9 pav. iMDAS architektūra (sistemos komponentų modelis)

s-MDAS funkcionalumui įgyvendinti naudojama Oracle duomenų bazių valdymo sistema, JBoss aplikacijų serveriai, JAVA programavimo kalba, MRS, Blaze Advisor veiklos taisyklių valdymo priemonės, CentOS ir RedHat Linux operacinės sistemos, elektroninio (skaitmeninio) parašo, veiklos taisyklių, normatyvinės informacijos,  ataskaitų kūrimo ir generavimo paslaugos.
iMDAS funkcionalumui įgyvendinti naudojama ElasticSearch, Mongo, Oracle, PostgreSQL duomenų bazių valdymo sistemos, Wildfly aplikacijų serveriai, JAVA programavimo kalba, ElasticStackCommunity Edition (ELS) priemonės, MRS, EPS, CentOS, Oracle ir RedHat Linux operacinės sistemos, normatyvinės informacijos atnaujinimo paslauga.
 Toliau lentelėse pateikiamos MDAS ir jos sudedamųjų dalių techninės aplinkos komponentės ir realizavimo priemonės:
3 lentelė. MDAS techninės aplinkos komponentės ir realizavimo priemonės

s-MDAS
	Techninės aplinkos komponentė
	Pavadinimas, versija 

	Kliento dalis

	Interneto naršyklė
	IE 7 - 11, Firefox, Chrome, Java programinės įrangos (Java applets) palaikymas

	Serverio dalis

	Operacinė sistema
	RedHatEnterprise Linux Server release 5.5

	Duomenų bazių valdymo sistema 
	Oracle 10.2.0.4 (WH - 10.2.0.5)

	Programavimo platforma
	Struts, JSP, Java JDK 1.6(64 bit)

	Aplikacijų serveris 
	JBoss 5.1.0 GA

	HTTP serveris
	Apache 2.2.3



iMDAS kliento portalas
	Techninės aplinkos komponentė
	Pavadinimas, versija 

	Kliento dalis

	Interneto naršyklė
	Firefox, Chrome, Edge, Safari, mobiliuose  telefonuose naudojamos naršyklės (įskaitant iPhone Safari) 

	Serverio dalis

	Operacinė sistema
	 Oracle Linux Server release 8.10

	Duomenų bazių valdymo sistema 
	-

	Programavimo platforma
	openjdk versija „1.8.0_292“

	Aplikacijų serveris 
	WildFly 22.0.1 Final

	HTTP serveris
	Apache/2.4.37 





iMDAS  OP DB
	Techninės aplinkos komponentė
	Pavadinimas, versija

	Kliento dalis 

	Operacinė sistema
	-

	Programavimo platforma 
	-

	Interneto naršyklė 
	-

	Serverio dalis 

	Operacinė sistema 
	 Oracle Linux Server release 8.10

	Duomenų bazių valdymo sistema
	postgresql-12

	Programavimo platforma
	-

	Aplikacijų serveris 
	-

	HTTP serveris
	-



iMDAS Mongo DB
	Techninės aplinkos komponentė
	Pavadinimas, versija

	Kliento dalis 

	Operacinė sistema
	-

	Programavimo platforma 
	-

	Interneto naršyklė 
	-

	Serverio dalis 

	Operacinė sistema 
	 Oracle Linux Server release 8.4


	Duomenų bazių valdymo sistema
	Mongo DB 4.4.2

	Programavimo platforma
	-

	Aplikacijų serveris 
	-

	HTTP serveris
	-



iMDAS WildFly
	Techninės aplinkos komponentė
	Pavadinimas, versija

	Kliento dalis 

	Operacinė sistema
	MS Windows 11+, MAC OSX

	Programavimo platforma 
	HTML5, Javascript

	Interneto naršyklė 
	Edge, Firefox, Chrome, Safari

	Serverio dalis 

	Operacinė sistema 
	 Oracle Linux Server release 8.10, Red Hat Enterprise Linux release 9.5 (Plow)

	Duomenų bazių valdymo sistema
	-

	Programavimo platforma
	openjdk versija „1.8.0_292“

	Aplikacijų serveris 
	WildFly 22.0.1.Final, CamundaCockpit v7.14.0

	HTTP serveris
	Apache/2.4.37 



iMDAS ElasticSearch ir Kibana
	Techninės aplinkos komponentė
	Pavadinimas, versija

	Kliento dalis 

	Operacinė sistema
	-

	Programavimo platforma 
	-

	Interneto naršyklė 
	-

	Serverio dalis 

	Operacinė sistema 
	 Oracle Linux Server release 8.4

	Duomenų bazių valdymo sistema
	ElasticSearch 7.12.0

	Programavimo platforma
	openjdk versija „1.8.0_292“

	Aplikacijų serveris 
	-

	Kibana
	7.12.0

	HTTP serveris
	-



MDAS RuleService paslauga
	Techninės aplinkos komponentė
	Pavadinimas, versija 

	Serverio dalis 

	Operacinė sistema
	RedHatEnterprise Linux Server release 5.5

	Duomenų bazių valdymo sistema
	-

	Programavimo platforma 
	BlazeAdvisor v.7.3, Java JDK 1.6(64 bit)

	Aplikacijų serveris 
	ApacheTomcat 7.0.68

	HTTP serveris
	Apache 2.2.3



MDAS Message Repository Service paslauga
	Techninės aplinkos komponentė
	Pavadinimas, versija

	Serverio dalis 

	Operacinė sistema 
	 Red Hat Enterprise Linux release 9.5 (Plow)

	Duomenų bazių valdymo sistema
	

	Programavimo platforma 
	 openjdk versija "22.0.2"

	Aplikacijų serveris
	 Docker Swarm 27.5.0

	HTTP serveris
	-



MDAS Message Repository Mongo DB
	Serverio dalis 

	Operacinė sistema 
	Red Hat Enterprise Linux release 9.5 (Plow)

	Duomenų bazių valdymo sistema
	Mongo DB 7.0.12

	Programavimo platforma
	-

	Aplikacijų serveris 
	-

	HTTP serveris
	-



MDAS Message Repository ElasticSearch ir Kibana
	Techninės aplinkos komponentė
	Pavadinimas, versija

	Serverio dalis 

	Operacinė sistema 
	Red Hat Enter.prise Linux release 9.5 (Plow)

	Duomenų bazių valdymo sistema
	ElasticSearch 8.17.1

	Programavimo platforma
	openjdk versija "22.0.1"

	Aplikacijų serveris 
	-

	Kibana
	8.17.1

	HTTP serveris
	-



s-MDAS – kitos paslaugos
	Techninės aplinkos komponentė
	Pavadinimas, versija

	Serverio dalis

	Operacinė sistema
	RedHatEnterprise Linux Server release 5.5

	Duomenų bazių valdymo sistema 
	-

	Programavimo platforma 
	Java JDK 1.6(64 bit)

	Aplikacijų serveris
	JBoss 4.2.3 GA, JBoss 5.1.0 GA

	HTTP serveris
	Apache 2.2.3



Muitinės postų, Muitinės departamento, teritorinių muitinių, Muitinės kriminalinės tarnybos ir MISC pareigūnų darbui sukurtos kompiuterizuotos darbo vietos, skirtos automatizuotam importo, eksporto (reeksporto), laikinojo saugojimo, asmenų deklaracijų, TAX FREE deklaracijų, išvežimo bendrųjų deklaracijų bei pranešimų apie reeksportą, eksporto manifestų įforminimo, muitinės procedūrų užbaigimo procesų vykdymui, kontrolei, stebėjimui, įformintų deklaracijų duomenų tvarkymui.
Naudotojų duomenų tvarkymas ir autentifikavimas
MDAS naudotojai, pagal jų atliekamas funkcijas deklaracijų apdorojimo procese, skirstomi į dvi grupes – išorinius ir vidinius naudotojus.
	
	


Prieigų suteikimas prie iMDAS ir autentifikavimas.
Asmenims prieiga prie iMDAS teikiamų muitinės elektroninių paslaugų suteikiama naudojant BAP vieningą prisijungimą (SSO). iMDAS teikiamų elektroninių paslaugų gavėjų išorinių naudotojų paskyros yra tvarkomos BAP priemonėmis ir jų tapatybės bei suteiktų įgaliojimų nustatymui naudojami BAP autentifikavimo būdai: VIISP ir muitinės išduotas sertifikatas.
Vidinių MDAS naudotojų duomenų tvarkymas ir autentifikavimas.
MDAS vidinių naudotojų paskyrų tvarkymas vykdomas MS ActiveDirectory priemonėmis pagal 10 pav. pavaizduotą schemą. Vidinio naudotojo tapatybės nustatymui yra naudojamas vardas ir slaptažodis.

10 pav. Vidinio MDAS naudotojo registravimas

PASLAUGŲ TEIKIMO SUTARTIES UŽDAVINIAI

Bendrasis uždavinys
Pagrindinis numatomos sudaryti paslaugų teikimo sutarties (toliau – Sutartis) tarp Paslaugų teikėjo ir Perkančiosios organizacijos uždavinys yra įgyvendinti ES teisės aktų reikalavimus, keliamus ES valstybių narių muitinių administracijoms deklaracijų apdorojimo srityje atnaujinant iMDAS funkcionalumą ir užtikrinti stabilų, nenutrūkstamą ir efektyvų MDAS, įskaitant sąsajas su kitomis muitinės ir išorinėmis sistemomis, veikimą, atliekamų funkcijų atitikimą teisės aktams bei veiklos poreikiams ir pagalbos teikimą MDAS bei jos realizavimo priemonių naudojimo ir priežiūros klausimais.
Vykdydamas Sutartį Paslaugų teikėjas turi atsižvelgti į šiuos ES muitų teisės aktus (toliau – ES muitų teisės aktai):
· 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas  Sąjungos muitinės kodeksas;
· 2015 m. liepos 28 d. Komisijos deleguotąjį reglamentą (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (toliau - SMK DA);
· 2015 m. lapkričio 24 d. Komisijos įgyvendinimo reglamentą (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės  (toliau – SMK ĮA);
· 2025 m. kovo 13 d. Komisijos įgyvendinimo reglamentą (ES) 2025/512 dėl elektroninių sistemų, skirtų informacijos mainams vykdyti ir tai informacijai saugoti vadovaujantis Europos Parlamento ir Tarybos reglamentu (ES) Nr. 952/2013, kūrimo, priežiūros ir naudojimo techninių priemonių;
· 2008 m. sausio 15 d. Europos Parlamento ir Tarybos sprendimą Nr. 70/2008/EB dėl nepopierinės muitinės ir verslo aplinkos; 

Konkretūs uždaviniai
2.2.1. Paslaugų teikėjas Pirkimo dokumentuose bei Sutartyje numatytomis sąlygomis ir tvarka turės suteikti šias paslaugas:
 iMDAS atnaujinimo paslaugas per 36 (trisdešimt šeši) mėnesius nuo Sutarties įsigaliojimo dienos. 
iMDAS atnaujinimo pakeitimus, atliekamus pagal atskirus Perkančiosios organizacijos prašymus, kurių pradžia – Sutarties įsigaliojimo diena, trukmė -  36 (trisdešimt šeši) mėnesiai.
MDAS priežiūros ir palaikymo paslaugos turės būti teikiamos 24 (dvidešimt keturi)  mėnesių laikotarpiu nuo Perkančiosios organizacijos Paslaugų teikėjui pateiktame rašte po sutarties įsigaliojimo nurodytos datos, bet ne anksčiau kaip nuo 2026 m. gruodžio 30  d. Perkančiajai organizacijai prieš 30 (trisdešimt) kalendorinių dienų nepranešus Paslaugų teikėjui apie Sutarties nutraukimą, MDAS priežiūros ir palaikymo paslaugų teikimas automatiškai pratęsiamas 3 (tris) mėnesius, o vėliau dar 3 (tris) kartus 3 (trims) mėnesiams. Bendra MDAS priežiūros ir palaikymo paslaugų trukmė negali būti ilgesnė kaip 36 (trisdešimt šeši) mėnesiai.
Vadovaujantis Lietuvos Respublikos viešųjų pirkimų įstatymo 89 straipsnio 1 dalies 2 punkto nuostatomis Sutartis jos galiojimo laikotarpiu gali būti keičiama neatliekant naujos pirkimo procedūros pagal Viešųjų pirkimų įstatymą, kai būtina iš to paties Paslaugų teikėjo pirkti papildomų iMDAS atnaujinimo pakeitimų (evolutive changes) bei papildymų ir (arba) pataisymų paslaugų, kurios nebuvo įtrauktos į pirminį pirkimą, kai yra visos šios sąlygos kartu: 
a) Paslaugų teikėjo pakeitimas negalimas dėl ekonominių ar techninių priežasčių, tokių kaip pagal pirminį pirkimą įsigytų paslaugų pakeičiamumo ir sąveikumo reikalavimų užtikrinimas, ir dėl to, kad perkančiajai organizacijai sukeltų didelių nepatogumų ar nemažą išlaidų dubliavimą;
b) atskiro pakeitimo vertė neviršija 50 procentų pradinės iMDAS atnaujinimo pakeitimų (evolutive changes) bei papildymų ir (arba) pataisymų vertės. Tokiais pakeitimais negali būti siekiama išvengti Viešųjų pirkimų įstatyme pirkimui nustatytos tvarkos taikymo.

PASLAUGŲ APIMTIS
Sutarties įgyvendinimo metu Paslaugų teikėjas turės teikti iMDAS atnaujinimo paslaugas:
Atnaujinti, papildyti išvežimo bendrosios, importo, eksporto (reeksporto), laikinojo saugojimo deklaracijų, pranešimo apie reeksportą, eksporto manifesto duomenų struktūras ir su jomis susijusius elektroninius pranešimus, atnaujinti veikiančias ir sukurti naujas iMDAS funkcijas, kad būtų įgyvendinti SMK DA ir SMK ĮA B priedų pakeitimai (Komisijos deleguotasis reglamentas (ES) 2024/249, Komisijos įgyvendinimo reglamentas (ES) 2024/250) ir DG TAXUD parengtuose dokumentuose (įskaitant ir RFC, priimtus iki 2026 m. birželio 1 d.) pateikti reikalavimai.
Atnaujinti esamas iMDAS sąsajas su muitinės informacinėmis sistemomis ir su išorinėmis sistemomis, bei kurti naujas (ne daugiau nei 5) iMDAS sąsajas atsižvelgiant į naujai sukurtas ar atnaujintas iMDAS funkcijas. 
Europos Komisijos nustatytais terminais:
atnaujinti iMDAS sąveiką su SW-CERTEX 6-aja versija, bei pasirengti ir dalyvauti atliekant EK reikalaujamus atitikties testus (Conformance tests – CT);
atnaujinti iMDAS sąveiką su SW-CERTEX 7-a versija, bei  pasirengti ir dalyvauti atliekant EK reikalaujamus atitikties testus (Conformance tests – CT);
atnaujinti iMDAS sąveiką su SW-CERTEX, įdiegiant naujų rinkos priežiūros institucijų sertifikatų tikrinimą, ir pasirengti ir dalyvauti atliekant EK reikalaujamus atitikties testus (Conformance tests – CT);
Atnaujinti iMDAS kliento portalą pagal Perkančiosios organizacijos pateiktus reikalavimus dizainui. Jis turės būti pritaikytas vidutinio lygio naudotojams, naudojanti galutiniams naudotojams suprantamas ir jų veikloje naudojamas sąvokas:
papildyti iMDAS kliento portalą naujomis Sutarties įgyvendinimo metu sukurtomis iMDAS funkcijomis;
atnaujinti iMDAS kliento portalo grafinę sąsają (GUI), orientuojantis į patogumą muitinės klientui:
prie GUI laukų sukurti pagalbos funkcijas (help) naudotojui, palengvinančias duomenų įvedimą, nurodančias duomenų įvedimo klaidos vietas ir pan.;
pritaikyti GUI neįgaliųjų poreikių tenkinimui ir atitikimui tarptautinėms WCAG (Web Content Accessibility Guidelines) gairėms;
parengti aktualių darbų (reikalingų atlikti veiksmų sąrašo), naujienų, pranešimų atvaizdavimą naudotojui (pvz., muitinės prašymus pateikti papildomus dokumentus ir pan.);
papildyti iMDAS išorės portalą saugos kodu (pvz., CAPTCHA), kad portalas būtų apsaugotas nuo brukalų;
sukurti supaprastintą deklaraciją, patogią naudoti asmenims, deklaruojantiems prekes retkarčiais, ir kai prekių vertė nesiekia 1000 eurų ir masė – 1000 kg (siūlomame sprendime panaudojant LVC prekių aprašymo pateikimo sprendinį);
turi būti autentifikuotam naudotojui palaikomas lietuvių ir anglų kalba, naudojant atitinkama kalba pateikiamą normatyvinę informaciją;
turi būti neautentifikuotam naudotojui palaikomas lietuvių, anglų ir rusų kalba, naudojant atitinkama kalba pateikiamą normatyvinę informaciją.
Atnaujintas iMDAS vidinis portalas (backend) turi:
būti atnaujintas pritaikant daugialangiškumo (multiwindow) principą, kad, pvz. deklaracijos duomenų peržiūra būtų galima iššokančiame arba naujame lange;
turėti atnaujintą deklaracijų paieškos funkcionalumą, pvz. galimybę atlikti paiešką pagal MRN/LRN numerį be deklaracijos rūšies pasirinkimo;
turėti įgyvendintą sprendimą, kurio priemonėmis neautentifikuotiems naudotojams pateikus Keleivio, Grynųjų pinigų deklaracijos duomenis per iMDAS kliento portalą, pastarieji šias deklaracijas galėtų pasirašyti el. pieštuku muitinės planšetėje;
būti palaikomas lietuvių ir anglų kalba;
sudaryti galimybę muitinės pareigūnui realiu laiku matyti visą deklaranto prie deklaracijos ir įforminimo metu pateiktą informaciją (dokumentų kopijas, muitinei perduotus pranešimus ir iš muitinės gautus atsakymus), neatvertus konkrečios deklaracijos turinio (t. y. suteikti galimybę matyti verslininko ir muitinės susirašinėjimo istoriją); 
turėti atnaujintas funkcijas, leidžiančias sistemos priemonėmis pateikti arba atšaukti vidiniams naudotojams svarbią informaciją (pvz., apie numatomą sistemos stabdymą, apie laikiną tam tikro funkcionalumo neveikimą ir pan.);
galėti bendrame deklaracijų sąraše išskirti tas deklaracijas, kurių įforminimo procese įvyko pasikeitimas ir reikalinga pareigūno peržiūra, toks išskyrimas rodomas iki pirmo pareigūno atliktos peržiūros. Jei po pareigūno peržiūros deklaracijų įforminimo procese vėl įvyksta pasikeitimas dėl kurio vėl reikalinga pareigūno peržiūra, išskyrimas turi būti automatiškai atkuriamas ir vėl rodomas deklaracijų sąraše, kol pareigūnas atliks reikiamus patikrinimus;
turėti funkcionalumą, leidžiantį  muitinės pareigūnui sistemoje įtraukti papildomus dokumentus (daugiau nei vieną, jei reikalinga), kurių jis paprašys deklaranto pateikti papildomai;
būti patobulinti eksporto tyrimo, laikinojo saugojimo atlikimo formalumai, sąveika su NTKS, PPMKS.
Atnaujinti iMDAS funkcijas, taikomas supaprastintoms, papildomoms muitinės deklaracijoms;
Sukurtos „Teisė būti išklausytam“ funkcijos prieš priimant sprendimą neišleisti prekių;
Atnaujinti iMDAS funkcionalumą, susijusį su importo, eksporto (reeksporto), laikinojo saugojimo deklaracijų duomenų elementų taisymu po prekių išleidimo (Post Clearance), atskiriant šį funkcionalumą į atskirą komponentą, kuris sąveikoje su sistema AUDITAS sudarytų sąlygas:
atlikti importo, eksporto (reeksporto), laikinojo saugojimo deklaracijų duomenų elementų taisymus, pateikiant atitinkamus pranešimus, po prekių išleidimo;
tvarkyti (tikslinti) importo, eksporto (reeksporto), laikinojo saugojimo deklaracijų duomenis po prekių išleidimo kai muitinė atliko tikrinimus, mokestinius ir kitus tyrimus; 
importo, eksporto (reeksporto), laikinojo saugojimo deklaracijų duomenų elementų deklaracijų taisymo procese įgyvendinti funkcionalumą atstatyti taisytą (koreguotą) deklaracijos versiją, kai sprendimas dėl deklaracijų duomenų taisymo ar koregavimo gali būti patikslintas ar atšauktas (pvz. teismo sprendimu ar pan.);
keistis pranešimais su prašymais po prekių išleidimo taisyti importo, eksporto (reeksporto), laikinojo saugojimo deklaracijų duomenų elementus ar šias deklaracijas pripažinti negaliojančiomis pateikusiu asmeniu bei galimybe muitinės pareigūnui prisegti ir asmeniui pranešimu pateikti įvairius dokumentus;
Optimizuoti duomenų indeksavimo ir saugojimo architektūrą, perkeliant istorinius iMDAS pranešimų įrašus ir jų paiešką iš ELS (Elasticsearch) į Mongo duomenų bazę, o naujų įrašų indeksavimą į ELS vykdyti asinchroniniu būdu. iMDAS turi gebėti apdoroti staiga ženkliai padidėjusį deklaracijų skaičių.
Atnaujinti iMDAS įgyvendinimui  naudojamos programinės įrangos –  Mongo DB, Elasticsearch, Kibana, JAVA ir Wildfly – versijas į aukštesnes versijas, jas suderinus su Perkančiosios organizacijos atstovais.
Parengti iMDAS atnaujintus bei papildytus duomenis jų periodiniam įkėlimui į LMDS, pagal nustatytas veiklos (funkcinę) prasmę turinčių duomenų elementų apimtis ir jų atrankos iš duomenų bazės sąlygas.
Peržiūrėti ir atnaujinti visus sistemos generuojamus klaidų pranešimus ir patikslinti juos taip, kad sistemos naudotojui jie vienareikšmiai nurodytų klaidos vietą tikrinamoje elektroninėje deklaracijoje ir (arba) elektroniniame pranešime.
Atlikti pakeitimus, kad būtų iMDAS duomenų bazėje išsaugojami iš iMDAS ir s-MDAS išgautų deklaracijų ir su jomis susijusių dokumentų failai (bylos), ir kad iMDAS priemonėmis dedikuotas naudotojas juos galėtų peržiūrėti ir išsisaugoti savo kompiuterinėje darbo vietoje esant poreikiui.
Užtikrinti to paties deklaranto skirtingu būdu (S2S ir iMDAS kliento portalo priemonėmis) teikiamų deklaracijų LRN unikalumo kontrolę iMDAS priemonėmis;
Atlikti iMDAS funkcionalumo ir jos sąveikos su susijusiomis informacinėmis sistemomis pakeitimus, užtikrinančius duomenų apie į Europos Sąjungą įvežamas prekes, įsigytas nuotolinės prekybos būdu, teikimą ir apdorojimą EK kuriamoje centralizuotoje duomenų platformoje (e-Commerce Data Hub) pagal EK nustatytą grafiką (2028 m. II ketvirčio pabaiga) ir dalies iMDAS sistemoje realizuotų duomenų apdorojimo funkcijų naudojimo nutraukimu. 

Papildomi 3.1. papunktyje nenumatyti iMDAS atnaujinimo  poreikiai – iMDAS pakeitimai (evolutive changes):
Sutarties vykdymo laikotarpiu atsiradus poreikiui atlikti esminius iMDAS pakeitimus, t. y., sukurti naują sistemos funkcinį pakeitimą arba sukurti naują funkcionalumą, skirtą naujoms iMDAS funkcijoms įgyvendinti, pagal atskirus Perkančiosios organizacijos rašytinius prašymus Tiekėjas turės suteikti iMDAS pakeitimų paslaugas. Pakeitimų paslaugoms priskirtinos veiklos yra susijusios su sistemos tobulinimui priskirtinų, bet Sutartyje nenumatytų Perkančiosios organizacijos poreikių realizavimu atsiradus naujiems arba pasikeitus iMDAS įgyvendinamiems teisės aktams, ženkliai pasikeitus sistemoje įgyvendintiems veiklos procesams, arba atnaujinus iMDAS susijusius Integruotos MIS posistemius, kitas muitinės arba EK administruojamas sistemas, su kuriomis sąveikauja iMDAS. 
Perkančioji organizacija turi teisę atsisakyti 3.1 punkte numatytų iMDAS paslaugų dalies, jeigu išnyksta poreikis įsigyti minėtas paslaugas arba bus sumažintas finansavimas minėtų paslaugų įsigijimui. Šiuo atveju, bus mažinama bendra sutarties kaina.

Sutarties įgyvendinimo metu Paslaugų teikėjas turės teikti šias MDAS priežiūros ir palaikymo paslaugas:
Vadovaujantis šios specifikacijos 4.5.7 p. pateiktais reikalavimais kartu su Perkančiosios organizacijos specialistais užtikrinti nenutrūkstamą, stabilų ir efektyvų MDAS ir MRS  darbą, šalinti sutrikimus, įskaitant sutrikimus atsiradusius dėl klaidų programinėje įrangoje, dėl sutrikimų atsiradusius praradimus ir netikslumus duomenyse (pvz., techniškai sugadinti įrašai duomenų bazėje dėl klaidingo programinės įrangos veikimo nekorektiškai suformuotas įrašo (-ų) turinys ir pan.), kurių pašalinimui nepakanka Perkančiosios organizacijos specialistų kvalifikacijos.
Vadovaujantis šios specifikacijos 4.5.8 p. pateiktais reikalavimais:
atlikti iMDAS  papildymus ir (arba) pataisymus:
atsiradus naujiems arba pasikeitus iMDAS įgyvendintiems teisės aktams;
atsiradus naujiems su iMDAS susijusiems EK parengtiems dokumentams, įskaitant EK parengtus žinomų klaidų ištaisymo bei tobulinimo pakeitimų (DDNA RFC) dokumentus, arba EK reikalavimams, kurių įgyvendinimas privalomas valstybėms narėms;
šalinant iMDAS atliekamų funkcijų neatitikimą funkciniams bei techniniams reikalavimams;
sprendžiant iMDAS projektavimo ir kūrimo metu nenumatytas problemas, įskaitant ir neracionaliai įgyvendintus sprendimus;
užtikrinant iMDAS funkcijų atlikimo priimtinumą naudotojui: tiek galutiniam naudotojui, tiek MDAS priežiūros specialistams;
realizuojant iMDAS naudojimo ir priežiūros metu atsiradusius papildomus muitinės veiklos ir priežiūros specialistų poreikius;
atnaujinus su iMDAS susijusias informacines sistemas, jeigu šie atnaujinimai daro įtaką pakeitimų atsiradimui iMDAS ir (arba) jos aplinkoje;
pritaikant iMDAS diegiamoms naujoms naudojamų realizavimo priemonių, operacinių ir duomenų bazių valdymo sistemų versijoms;
šalinant iMDAS ir (arba) MRS sutrikimus, kilusius dėl iMDAS ir (arba) MRS veikimą užtikrinančios infrastruktūros ir (arba) kitų naudojamų informacinių technologijų sutrikimo;
esant poreikiui atlikti pakeitimus sistemoje kitais atvejais;
atlikti analizę su iMDAS susijusių teisės aktų, EK ir kitų veiklos reikalavimų ir su jais susijusių dokumentų ir (arba) veiklos procesų galinčių iššaukti iMDAS pakeitimus bei teikti išvadas ir rekomendacijas pakeitimų įgyvendinimui iMDAS;
atlikti su iMDAS ir MRS administravimu susijusias paslaugas (atnaujinimų įdiegimo, MDAS ir MRS veikimui užtikrinti būtinų nustatymų ir pan. tvarkymą) pagal Perkančiosios organizacijos specialistų prašymus.
Teikti pagalbą (konsultacijas ir praktinę pagalbą) Perkančiosios organizacijos specialistams, vadovaujantis šios specifikacijos 4.5.9 p. reikalavimais:
iMDAS sisteminės priežiūros, duomenų bazių, atnaujinimų  kėlimo į testavimo ir gamybines aplinkas, foninių darbų (įjungimo/išjungimo), naudotojų administravimo ir kitais su iMDAS realizavimu ir jų aplinka susijusiais klausimais;
iMDAS įdiegtų funkcinių sprendimų klausimais.
Pagal Perkančiosios organizacijos prašymus atlikti  iMDAS ir (arba) MRS  veikimo sutrikimų arba neefektyvaus veikimo analizę bei teikti išvadas ir rekomendacijas.
Atlikti iMDAS ir MRS darbo stebėseną (monitoring) iškilus veikimo problemoms, ištaisius klaidas, įdiegus naujas iMDAS ir (arba) MRS naudojamos programinės įrangos versijas bei atlikus kitus MDAS ir MRS nenutrūkstamam ir efektyviam veikimui turinčius įtakos pakeitimus ir spręsti stebėsenos metu pastebėtas problemas.

3.3.1 papunktyje nurodytos paslaugos turės būti teikiamos visai MDAS, įskaitant s-MDAS, iMDAS ir MRS. 3.3.2 - 3.3.5 papunkčiuose nurodytos paslaugos turės būti teikiamos iMDAS ir MRS.

REIKALAVIMAI SUTARTIES VYKDYMO VEIKLOMS
Reikalavimai iMDAS atnaujinimo veikloms:
 Paslaugų teikėjas per 1 mėnesį nuo Sutarties įsigaliojimo dienos turi parengti ir pateikti derinti už Sutarties įgyvendinimą atsakingai Perkančiosios organizacijos darbo grupei Sutarties įgyvendinimo darbų plano ir Projekto kokybės plano projektus derinti.
 iMDAS atnaujinimo paslaugų teikimo laikotarpiu Paslaugų teikėjas turi pateikti mėnesio, ketvirčio ir galutinę ataskaitas, kurioms reikalavimai pateikti šios techninės specifikacijos 5 skyriuje.

Reikalavimai iMDAS pakeitimams:
Tiekėjas, gavęs prašymą atlikti iMDAS pakeitimą, turi pateikti jo įvertinimą, vadovaudamasis Sutartyje numatytais fiksuotais elementarių funkcijų įkainiais ir jų sudėtingumo koeficientais, t. y. pateikti pakeitimui reikalingų sukurti elementarių funkcijų (žr. 4.2.2 p.) sąrašą su trumpu kiekvienos funkcijos aprašymu, prie kiekvienos funkcijos nurodydamas jos sudėtingumo lygį (žr. 4.2.3 p.), ir nurodydamas bendrą pakeitimo vertę, kurią sudaro visų elementarių funkcijų, kurias reikia sukurti pakeitimui įgyvendinti, įkainių bendra suma.

4.2.2. Elementari funkcija – tai informacinės sistemos programinės, sisteminės įrangos ar duomenų bazės elementas, atliekantis tam tikrą funkciją:
4.2.2.1. duomenų struktūros vienetas (duomenų bazės lentelė, duomenų bazės indeksas, duomenų bazės trigeris ir pan.);
4.2.2.2. išorinės sąsajos vieneto, užtikrinančio sąsajos su kitu Integruotos MIS posistemiu ar išorine IS, elementas;
4.2.2.3. naudotojo sąsajos vieneto (ekraninė forma duomenų pateikimui, įvedimui, redagavimui, paieškai ir įvedimo kontrolei) elementas;
4.2.2.4. duomenų apdorojimo vienetas (programinės įrangos elementas, vykdantis vieną ar kelis elementarius programinius procesus, atliekančius veiksmus su duomenimis/objektais ir pan.);
4.2.2.5. sisteminės įrangos vienetas iMDAS naudojamos duomenų bazių valdymo sistemos (DBVS) arba operacinės sistemos (OS) priemonių elementas, atliekantis konfigūravimo, migravimo ar pan. veiksmus).
4.2.3. Elementarios funkcijos sudėtingumas vertinamas 3 lygiais: žemas, vidutinis ir aukštas, skirtingoms elementarių funkcijų rūšims gali būti taikomi skirtingi sudėtingumo lygių koeficientai.
4.2.4. Tiekėjas, pateikdamas pasiūlymą atvirajam konkursui, turi nurodyti fiksuotus elementarių funkcijų įkainius ir jų sudėtingumo koeficientus, žemam sudėtingumo lygiui taikydamas koeficientą, lygų vienetui.
4.2.5. iMDAS pakeitimų paslaugoms įsigyti Perkančioji organizacija numato ne didesnę nei 702 tūkst. Eur, įskaitant PVM, sumą.

Reikalavimai iMDAS architektūrai, saugai, techninei aplinkai, auditavimui, greitaveikai, licencijavimui, naudotojo grafinei sąsajai ir integravimui (nefunkciniai reikalavimai):
 Paslaugų teikėjas, siūlydamas iMDAS atnaujinimo būdus turi atsižvelgti į jų suderinamumą su jau įdiegtais LR muitinės sprendimais bei jų atitikimą Integruotos MIS funkcinės ir techninės architektūros reikalavimams, siekiant išsaugoti įdėtas investicijas (investment saving).
 iMDAS neturi būti pažeistas architektūros sprendimas, atitinkantis į paslaugas orientuotos architektūros SOA principus, išlaikant kuo didesnę ją sudarančių komponentų tarpusavio nepriklausomybę.
Atnaujinamo iMDAS architektūra turi būti suderinama su Perkančiąja organizacija  ir parengta taip, kad būtų naudojama Perkančiajai organizacijai VSSA suteiktoje centralizuotoje infrastruktūroje, naudojant VSSA teikiamas paslaugas, nurodytas VSSA teikiamų paslaugų kataloge IT paslaugų katalogas - VSSA portalas - VSSA PORTALAS.
iMDAS architektūra turi būti atnaujinta ir parengta taip, kad atliekant kiekvieną iMDAS atnaujinimo darbų paketą ir/arba pakeitimą, ir/arba priežiūros ir palaikymo metu atliktą papildymą/ pataisymą, jis būtų lengvai diegiamas į Perkančiajai organizacijai suteiktą centralizuotą infrastruktūrą, kuri turi atitikti VSSA pateiktus centralizuotos infrastruktūros reikalavimus ir suderinamos su logine debesijos paslaugų teikimo IT infrastruktūros architektūra. Operacinių sistemų, duomenų bazių valdymo sistemos, aplikacijų serverio ir kitų naudojamų techninių priemonių versijos turi būti suderintos su Perkančiąja organizacija.
Visi iMDAS komponentai ir jų funkcijos turi veikti vienoje techninės infrastruktūros aplinkoje (tame pačiame duomenų centre, užtikrinančiame aukšto patikimumo reikalavimus).
iMDAS architektūra turi būti atnaujinta užtikrinant plečiamumo principą.
Sistemos architektūra turi užtikrinti, kad vieno iMDAS naudotojo veiksmai neblokuotų kito naudotojo veiksmų ir nedarytų įtakos bet kurių iš iMDAS komponentų greitaveikai.
iMDAS architektūra turi palaikyti sistemos pajėgumų plėtros galimybes, prijungiant papildomą virtualią infrastruktūrą arba techninę įrangą, arba diegiant balansavimo priemones ir didinant mazgų (node) skaičių; esant pajėgumų plėtros poreikiui turi būti pateikta specifikacija sistemos talpai, skaičiavimo greičiui ir techninės bazės plėtrai:
architektūra turi leisti vykdyti plėtrą atskiruose lygmenyse;
turi būti sudarytos iMDAS plėtros galimybės papildyti sistemą naujais ištekliais, neatliekant papildomų projektavimo ar programinės įrangos išeities tekstų keitimo darbų.
Visų techninių priemonių (tokių kaip operacinės sistemos, duomenų bazių valdymo sistemos, aplikacijų serveriai, bibliotekos ir kitos naudojamos techninės priemonės), skirtų iMDAS funkcionalumui sukurti ir tinkamam veikimui užtikrinti, versijos turi būti suderintos su Perkančiosios organizacijos atstovais ir tenkinti kibernetinio saugumo reikalavimus.  
iMDAS programinė įranga neturi būti ribojantis veiksnys, didinant iMDAS našumą. iMDAS funkcionalumo pakeitimas vienoje ar keliose funkcinėse srityse neturi būti visos informacinės sistemos arba jos komponentų perkūrimo priežastimi.
iMDAS turi būti lengvai konfigūruojama, išplečiama ir integruojama su LR muitinės informacine infrastruktūra bei taikomosiomis programomis, naudojant ESB.
iMDAS turėtų būti grindžiama naujausiais standartais, naudotinos objektinio programavimo kalba Java ir žiniatinklio/tinklinių paslaugų (webservices) technologijos.
iMDAS turi būti pasiekiama, naudojant interneto naršyklę ir nediegiant jokių papildinių (add-in, plug-in) ar papildomų programinių komponentų.
iMDAS turi palaikyti Unicode (UTF – 8) standartą.
Sistema turi naudoti kintamuosius, kurie yra konfigūruojami tik sistemos konfigūracijos failuose. Adresų tipo kintamieji turi palaikyti FQDN/DNS įrašų tipą (IP adresai neturi būti naudojami).
iMDAS turi būti apsaugota nuo saugumo pažeidimų, kurie įvardijami OWASP TOP 10 (https://www.owasp.org) periodiškai skelbiamame aktualiame dokumente ir ankstesnėse šio dokumento versijose nurodytų pažeidžiamumų.
iMDAS saugumas turi būti užtikrinamas programos lygmeniu, duomenų bazės lygmeniu, tinklo lygmeniu, aparatiniu lygmeniu.
iMDAS turi naudoti projekto vykdymo metu palaikomą saugaus duomenų apsikeitimo protokolo TLS versiją, ne žemesnę, nei TLS 1.2.
Paslaugų teikėjas turi įdiegti Perkančiosios organizacijos pateikiamus SSL sertifikatus, kuriuos interneto naršyklės laiko patikimais (Trusted).
Naudotojų slaptažodžiai ir vardai turi būti saugomi su tinkamu prieigos kontrolės užtikrinimu ir slaptažodžių šifravimu. 
Sistemoje turi būti užtikrinamas duomenų konfidencialumas, t. y., asmenims turi būti leidžiama matyti tik tuos duomenis, kuriuos jie gali matyti. Konfidencialumas yra siejamas su komunikavimo privatumu, svarbių duomenų saugiu saugojimu, naudotojų registracija bei ribotu duomenų matomumu.
iMDAS turi veikti VSSA teikiamoje infrastruktūroje su galimybe perkelti ją į kitą duomenų centrą, neatliekant iMDAS komponentų esminių perkūrimo darbų. Turi būti pateiktos visos iMDAS veikti ir diegti reikalingos sudedamosios dalys.
Perkančioji organizacija pagal paslaugų teikėjo parengtas aplinkų specifikacijas ir nustatytą IT paslaugų kataloge nurodytų paslaugų poreikį parengs ir sukonfigūruos diegimui šias iMDAS aplinkas:
testavimo aplinką;
gamybinę aplinką.
Testavimo aplinkos architektūros principai turi atitikti numatomos gamybinės aplinkos architektūrą.
Teikėjas turi pasiūlyti ir suderinti su Perkančiąja organizacija rezervinių kopijų darymo procesus, duomenų archyvavimo priemones ir taisykles, kurios užtikrintų apsaugą nuo duomenų praradimo.
Duomenų rezervinio kopijavimo procesų vykdymo metu negali nukentėti bendra sistemos greitaveika.
Auditavimo informacijai saugoti turės būti naudojama programinė įranga, suderinta su Perkančiąja organizacija  arba jos suteikta programinė įranga. Turi būti fiksuojami iMDAS vidinių naudotojų (įskaitant administratoriaus teises turinčius naudotojus) atliekami veiksmai, kaupiama iMDAS naudotojų atliktų veiksmų / audito istorija. Naudotojų veiksmų įrašų (auditavimo įrašų) istorijoje turi būti saugoma informacija apie:
prisijungimus prie sistemos;
atsijungimus nuo sistemos;
nesėkmingus bandymus prisijungti arba registruotis informacinėje sistemoje;
kitus saugai svarbius įvykius, nustatytus detalios analizės ir projektavimo etapų metu.
Siekiant išvengti perteklinės auditavimo informacijos kaupimo, ar nesant galimybių visų poreikių techninei realizacijai, tikslūs audito įrašų darymo momentai turi būti suderinti su Perkančiąja organizacija iMDAS atnaujinimo analizės ir projektavimo etapų metu.
Duomenų mainai realizuojami žiniatinklio paslaugų pagalba asinchroniniu būdu, užklausos/atsakymo principu (request/response) taip, kaip tai aprašyta šio dokumento 1.3.2. papunktyje. 
Duomenų mainai tarp iMDAS ir muitinės IS turi būti įgyvendinti atsižvelgiant į perkančioje organizacijoje taikomą architektūrą bei vadovaujantis SOA principais, taikant SOAP ir naudojant XML formato pranešimus. Suderinus su Perkančiąja organizacija, duomenų mainams įgyvendinti gali būti taikomas ir REST protokolas ir JSON formato pranešimai. Įgyvendinama sąsaja turi būti specifikuota aiškiai ir detaliai aprašant duomenų mainams naudojamų pranešimų struktūras, operacijas, o taikant kodavimą aprašytos naudojamos kodavimo technologijos ir algoritmai, bei instrukcijos tokių duomenų dekodavimui audito ar stebėsenos tikslams.
Jeigu iMDAS paslaugoms teikti reikia sąsajų su Integruotos MIS posistemiais, kitomis muitinės informacinėmis sistemomis ar išorinėmis IS, kurių nėra Sutarties įgyvendinimo metu, turi būti parengtos tų sąsajų specifikacijos, atlikti kūrimo (komunikavimui tarp iMDAS ir ESB) ir testavimo darbai, naudojant Paslaugų teikėjo parengtus imitatorius. Rengiant IS integracijos sprendimą, turi būti parengta integracijos specifikacija, kurioje aprašoma sąveikaujančių IS duomenų mainų schema, duomenų mainų procesas, duomenų modelis, duomenų mainams naudojamų pranešimų schemos. Taip pat Paslaugų teikėjas turės parengti specifikaciją, kurioje detalizuojami naudojami ESB procesai, komunikavimo mechanizmai, pranešimų transformacijos, jei šalys naudoja skirtingas pranešimų schemas, ir kitos techninės detalės, reikalingos naujai kuriamos sąsajos teisingam veikimui.
iMDAS sistemoje kuriant sąsajas su kitomis muitinės ar išorinėmis informacinėmis sistemomis pirmiausiai turi būti panaudojamos anksčiau įgyvendintos sąsajos ir (arba) žiniatinklio paslaugos, metodai.
Sukurta galimybė periodiškai ar rankiniu būdu inicijuoti sinchronizacijos procesą.
Autorizuojant vidinius naudotojus ir jungiantis prie iMDAS turi būti įgyvendintas vieningo prisijungimo funkcionalumas pritaikant vieną iš Perkančiosios organizacijos naudojamų autentifikacijos ir autorizacijos sprendimų, užtikrinančių vidinių naudotojų tapatybės valdymą, prieigos kontrolę ir vieningo prisijungimo (SSO) funkcionalumą. Konkretus techninis sprendimas (priemonės) bus suderintos su Perkančiąja organizacija detalios analizės metu.
Turi būti pateikta visa programinė įranga, jos veikimui reikalingos licencijos, neribojančios iMDAS funkcinių objektų skaičiaus, naudotojų skaičiaus, vienu metu besinaudojančių naudotojų skaičiaus, tinklo pralaidumo, dokumentų dydžio, formato, bendrojo saugomos informacijos kiekio, sąsajų kvietimų skaičiaus ir kitų efektyviam iMDAS darbui reikalingų parametrų.
Paslaugų teikėjas neturi pateikti ir į pasiūlymo kainą įskaičiuoti tų licencijų, kurios yra užsakomos iš VSSA pateikiamo IT paslaugų katalogo.
Pateikiamas licencijų kiekis turi leisti sukonfigūruoti sistemą taip, kad būtų tenkinami jai keliami greitaveikos reikalavimai.
iMDAS plėtimui, pridedant naujų techninių resursų, neturi būti reikalaujama įsigyti papildomų iMDAS veikimui reikalingų technologinių licencijų (pvz., papildomų duomenų bazių valdymo sistemos licencijų). Programinė įranga taip pat neturi būti ribojantis veiksnys didinant iMDAS našumą.
Jei iMDAS atnaujinimui ir veikimo užtikrinimui yra reikalingos standartinės (komercinės) programinės įrangos licencijos, nesančios VSSA centralizuotai teikiamų apimtyje, arba visas iMDAS sprendinio įdiegimas neapsiriboja tik VSSA teikiama centrine infrastruktūra, standartines (komercines) programinės įrangos licencijas Tiekėjas turi pateikti kartu su iMDAS visam iMDAS atnaujinimo ir priežiūros ir palaikymo paslaugų laikotarpiui (įskaitant ir garantinės priežiūros laikotarpį).
Jei iMDAS atnaujinimui ir veikimui užtikrinti yra reikalingos standartinės (komercinės) programinės įrangos licencijos, jas Paslaugų teikėjas turi pateikti kartu su iMDAS visam iMDAS atnaujinimo paslaugų laikotarpiui (įskaitant ir priežiūros bei palaikymo laikotarpį).  
iMDAS naudotojo sąsajai keliami reikalavimai:
Tiekėjas turi atnaujinti iMDAS dizainą, taikydamas UX (User experience) ir UI (User interface) praktikas ir naudodamas Perkančiosios organizacijos dizaino sistemos ir stiliaus dizaino reikalavimus;
iMDAS naudotojo sąsaja turi būti prieinama naudojant interneto naršyklę. Atnaujintos iMDAS funkcijos turi tinkamai veikti šių, plačiausiai naudojamų, naršyklių naujausiose versijose: Edge, Google Chrome, Firefox, Safari;
iMDAS naudotojo sąsaja turi būti parengta laikantis bendrinės lietuvių kalbos taisyklių.
iMDAS turi būti tinkamai atvaizduojama įvairių rezoliucijų ekranuose;
iMDAS naudotojo sąsajoje esantys duomenų įvedimo laukai turi turėti duomenų patikros (validation) taisykles ir tikrinti įvedamų duomenų logikos korektiškumą. Laukai ir laukų patikros taisyklės turi būti suderinti su Perkančiąja organizacija detalios analizės ir projektavimo etapų metu.
Sąrašams taikomi reikalavimai:
Jeigu parametras turi baigtinį reikšmių skaičių, t. y., parametro reikšmės nekinta, jis turi būti pateikiamas klasifikatoriaus arba iškrentančio sąrašo (turi būti panaudojamas dinaminio HMTL arba analogiškas funkcionalumas) forma;
išplėstinės paieškos rezultatai turi būti pateikiami sąrašo forma, turinčia puslapių numeravimo galimybę;
sąraše pateikiamos galimybės rūšiuoti sąrašą pagal visus sąrašo objektų atributus didėjimo arba mažėjimo tvarka;
Jei iMDAS naudotojas yra užpildęs naršyklėje pateiktos formos duomenis, tuomet jų neišsaugojus ir inicijavus kitus veiksmus, turi būti pateikiamas sisteminis pranešimas, perspėjantis apie galimą duomenų praradimą ir reikalaujantis tarpinio patvirtinimo dėl inicijuoto veiksmo tęsimo.
Klaidų pranešimai naudotojo sąsajoje turi būti pateikiami taip, kad naudotojui būtų aišku, koks veiksmas buvo atliktas ir kokius veiksmus jam toliau reikia daryti, kad galėtų tęsti darbą.
Visi vienodo tipo pranešimai turi būti pateikiami vienodu stiliumi (toje pačioje lango/formos vietoje, išskirti tuo pačiu grafiniu stiliumi ir spalvomis).
iMDAS turi būti indikuojami ilgiau trunkantys procesai (funkcijos), kad naudotojui būtų aišku, jog iMDAS veikia, ir nėra būtinybės iškviesti tų pačių funkcijų keletą kartų.

Reikalavimai iMDAS atnaujinimo ir iMDAS pakeitimų rezultatų garantinės priežiūros paslaugoms:
Įgyvendinus šios techninės specifikacijos 3.1 ir 3.2 p. nurodytas veiklas, iMDAS turės būti suteikta nemokama 12 mėn. trukmės garantinė priežiūra.
Visos paslaugos, susijusios su iMDAS atnaujinimo ir iMDAS pakeitimų rezultatų sutrikimais (klaidomis), pagalba (konsultacijomis), šių rezultatų stebėsena ir jos metu pastebėtų problemų sprendimu, turi būti teikiamos nemokamai iMDAS priežiūros ir palaikymo atitinkamų paslaugų teikimo apimtyje ir 4.5 papunktyje nustatyta tvarka.
Papildymai (pataisymai), susiję su iMDAS atnaujinimo ir iMDAS pakeitimų rezultatų atliekamų funkcijų neatitikimu funkciniams bei techniniams reikalavimams, turi būti atliekami nemokamai 4.5 papunktyje nustatyta tvarka, taikoma abonentinio mokesčio apimtyje teikiamoms iMDAS paslaugų prašymų paslaugoms.
Paslaugos, nurodytos 4.4.2 ir 4.4.3 papunkčiuose, teikiamos nuo iMDAS atnaujinimo paslaugų priėmimo – perdavimo akto/-ų pasirašymo dienos.


Reikalavimai MDAS  priežiūros ir palaikymo paslaugoms
MDAS priežiūros ir palaikymo paslaugos teikiamos taikant du apmokėjimo tipus:
fiksuotą mėnesinį mokestį (toliau – abonentinis mokestis), apmokant už suteiktas paslaugas, nurodytas 3.3.1, 3.3.3 – 3.3.5  papunkčiuose, įskaitant sutarties valdymą (bendra abonentinio mokesčio suma negali sudaryti daugiau nei 80 proc. Sutartyje numatytos bendros MDAS priežiūros ir palaikymo paslaugų sumos);
apmokėjimą pagal Sutartyje nustatytus ekspertinių darbo valandų įkainius (toliau – įkainiai), apmokant už suteiktas paslaugas, nurodytas 3.3.2 papunktyje.
Paslaugai suteikti reikalingų kaštų įvertinimas (toliau – kaštų įvertinimas) atliekamas Paslaugų teikėjui parengus ir pateikus Perkančiajai organizacijai detalią išvadą, kurioje nurodoma: darbų apimtis ją detalizuojant pagal skirtingą darbų (veiklų) pobūdį ir etapus, paslaugai suteikti reikalingų ekspertinių darbo valandų kiekis ir jų kaina pagal Sutartyje nustatytus įkainius, juos paskirstant pagal įvardytą darbų ir jų atlikimo etapų detalizavimą. Paslaugų teikėjo pateiktas kaštų įvertinimas derinamas su Perkančiąja organizacija ir, jei reikia, tikslinamas.
Į kaštų įvertinimą neturi būti įtraukiami Perkančiajai organizacijai pateikto rezultato įdiegimo į testavimo ir gamybines aplinkas, priėmimo testavimo ir klaidų taisymo bei konsultacijų testavimo metu kaštai, taip pat paslaugos įgyvendinimui reikalingų susitikimų (Paslaugų teikėjo kelionės, apgyvendinimo ir pan.) kaštai.
Kaštų įvertinimas atliekamas prieš suteikiant paslaugą, išskyrus 3.3.2.1.9 papunktyje nurodytą atvejį. 3.3.2.1.9 papunktyje nurodytu atveju kaštų įvertinimas pateikiamas ir suderinamas su Perkančiąja organizacija atlikus darbus.
Perkančioji organizacija nemoka už Paslaugų teikėjo atliktą ir pateiktą kaštų įvertinimą ir pasilieka sau teisę neužsakyti įvertintos paslaugos, išskyrus 3.3.2.1.9 papunktyje nurodytą atvejį.
Perkančiosios organizacijos ir Paslaugų teikėjo suderintas kaštų įvertinimas yra fiksuotas ir nekeičiamas nei paslaugos įgyvendinimo metu, nei ją įgyvendinus.

Reikalavimai MDAS sutrikimams šalinti
Sutrikimas – tai:
· visiškas arba dalinis MDAS darbo sutrikimas, kai MDAS nebeatlieka tų funkcijų, kurias atlikdavo iki sutrinkant darbui;
· klaida MDAS komponentų ar jų realizavimo priemonėse, dėl kurios visai arba iš dalies neįmanoma atlikti tam tikrų funkcijų arba šios funkcijos pateikiami rezultatai yra klaidingi.
Reakcijos laikas ir sutrikimo pašalinimo laikas priklauso nuo sutrikimo tipo, kuris nustatomas pagal sutrikimo įtaką muitinės veiklai ir naudotojų skaičiaus, kuriems padarė įtaką sutrikimas bei atitinkamo sutrikimo pasikartojimo dažnį.
Sutrikimų tipai:
kritiniai, kai Perkančioji organizacija negali vykdyti jai LR įstatymų bei ES aktų deleguotų funkcijų:
· neveikia visa sistema ar jos komponentas, darantis kritinę įtaką MDAS įgyvendintiems veiklos procesams, arba
· klaidingai veikia MDAS komponentas, darantis kritinę įtaką joje įgyvendintiems veiklos procesams, ir nėra kitų problemos išsprendimo galimybių, arba
· neveikia arba klaidingai veikia MDAS komponentas, sąveikaujantis su kitomis muitinės ir (arba) išorinėmis IS ir darantis kritinę įtaką posistemių ar sistemų veiklai, ir nėra kitų problemos išsprendimo galimybių.
svarbūs, kai:
· neveikia arba klaidingai veikia MDAS komponentas, nedarantis kritinės įtakos veiklos procesams, ir nėra kitų problemos išsprendimo galimybių arba (ir);
· neveikia arba klaidingai veikia MDAS komponentas, sąveikaujantis su kitomis muitinės ir (arba) išorinėmis IS ir neturintis kritinės įtakos posistemių ar sistemų veiklai, ir nėra kitų problemos išsprendimo būdų.
vidutiniai, kai  naudotojai negali naudotis arba gali tik iš dalies naudotis tam tikromis MDAS funkcijomis, bet yra laikini sutrikimo sprendimo būdai;
maži – nereikalaujantys skubaus sprendimo.
Kiekvienam sutrikimo tipui priskiriamas atitinkamas prioritetas. Kiekvienam prioritetui nustatomas reakcijos laikas ir laiko limitas, skirtas sutrikimui pašalinti, sąryšis tarp jų pateiktas 4 lentelėje.
Reakcijos ir sutrikimo pašalinimo laikai:
Reakcijos laikas – tai laikas nuo momento, kai Perkančioji organizacija Priežiūros reglamente nustatyta forma praneša Paslaugų teikėjui apie sutrikimą, iki laiko momento, kai Paslaugų teikėjas realiai pradeda sutrikimo šalinimo darbus, prieš tai patvirtinęs informacijos apie sutrikimą gavimą.
Sutrikimo pašalinimo laikas – tai laikas nuo momento, kai baigėsi Reakcijos laikas, iki momento, kai sutrikimas pašalintas (klaida ištaisyta), ir sutrikimo pašalinimo faktas fiksuojamas Priežiūros reglamente nustatyta tvarka.
Reakcijos laikas ir sutrikimo pašalinimo laikas priklauso nuo sutrikimo tipo, kuris nustatomas pagal sutrikimo įtaką muitinės veiklai ir naudotojų skaičiaus, kuriems padarė įtaką sutrikimas bei atitinkamo sutrikimo pasikartojimo dažnį.
4 lentelėje pateikiama informacija apie reakcijos ir sutrikimų pašalinimo laikus pagal sutrikimų tipus ir juos atitinkančius prioritetus:
					4 lentelė 
	Sutrikimo tipas
	Prioritetas
	Reakcijos laikas
	Sutrikimo pašalinimo laikas

	Kritinis
	Kritinis
	iki 1 val.
	2 val.

	Svarbus
	Aukštas
	iki 2 val.
	1 darbo* diena

	Vidutinis
	Vidutinis
	iki 1 darbo dienos
	8 darbo* dienos

	Mažas
	Žemas
	iki 2 darbo dienų
	15 darbo* dienų


* - Perkančiosios organizacijos darbo valandos arba dienos

Sutrikimo tipą ir prioritetą nustato Perkančioji organizacija, Paslaugų teikėjo siūlymu ir Perkančiosios organizacijos sutikimu sutrikimo tipas ir prioritetas gali būti tikslinami.
Į sutrikimo sprendimo laiką neįskaičiuojamas laikas, kai sprendimo iniciatyva yra Perkančiosios organizacijos pusėje (Paslaugų teikėjo prašymu teikiami patikslinimai, tikrinami (testuojami) sprendimo rezultatai ir pan.), taip pat laikas nuo Paslaugų teikėjo pranešimo apie sutrikimo išsprendimą iki Perkančiosios organizacijos patvirtinimo apie sprendimo tinkamumą.
Jeigu sutrikimo neįmanoma pašalinti per nustatytą sutrikimo pašalinimo laiką, Paslaugų teikėjas privalo apie tai, Priežiūros reglamente nustatyta tvarka, informuoti Perkančiąją organizaciją, ir, pateikęs argumentuotą pagrindimą, suderinti naują sutrikimo šalinimo terminą. Paslaugų teikėjui paprašius ilgesnio sutrikimo sprendimo laiko, nei buvo nustatytas pradinis sutrikimo sprendimo laikas, Perkančioji organizacija pasilieka sau teisę su siūlomu ilgesniu sprendimo terminu nesutikti ir pratęsti terminą laiku, ne ilgesniu, nei pradinis sprendimo laikas.
Jeigu sutrikimo pašalinimui galima pritaikyti laikiną sprendimą, o problemą, sukėlusią sutrikimą, spręsti atskirai, Perkančiosios organizacijos sprendimu sutrikimas gali būti laikomas išspręstu, o problema sprendžiama registruojant Paslaugų teikėjui atitinkamą paslaugos prašymą, kuris įgyvendinamas šios specifikacijos 4.5.8 p. nustatyta tvarka.
Paslaugų teikėjo pagrįstas prašymas pratęsti sutrikimo šalinimo terminą gali būti teikiamas ne daugiau, kaip 2 kartus. Pateiktas prašymas trečią kartą pratęsti terminą Perkančiosios organizacijos traktuojamas kaip termino nesilaikymas. Prašymas pratęsti terminą pateikiamas iki pasibaigiant nustatytam sutrikimo išsprendimo terminui. Nepateikus prašymo pratęsti sutrikimo sprendimo termino iki jo pabaigos, laikoma, kad sutrikimo sprendimas vėluoja.
Paslaugų teikėjui dėl savo kaltės nesilaikant nustatytų sutrikimų pašalinimo terminų arba naujai suderintų laikų, jam skiriama bauda, kuri apskaičiuojama procentais nuo mėnesiui tenkančios[footnoteRef:2] Sutartyje numatytos didžiausios MDAS priežiūrai ir palaikymui skirtos sumos[footnoteRef:3]: [2: Tai Sutartyje numatyta didžiausia galima suma MDAS priežiūros ir palaikymo paslaugoms teikti, padalinta iš paslaugos teikimo mėnesių skaičius. ]  [3: Pasiekus terminų nesilaikymo atvejų ribą, už kurią skiriama bauda, terminų nesilaikymo atvejai skaičiuojami iš naujo, ši nuostata taip pat taikoma skaičiuojant pradelsimo atvejus tam pačiam incidentui (sutrikimui).] 

· esant kritinio prioriteto sutrikimui – 10 %, kai fiksuojami 2 terminų nesilaikymo atvejai;
· esant aukšto prioriteto sutrikimui – 5 %, kai fiksuojami 2 terminų nesilaikymo atvejai;
· esant vidutinio prioriteto sutrikimui – 4 %, kai fiksuojami 3 terminų nesilaikymo atvejai;
· esant žemo prioriteto sutrikimui – 2 %, kai fiksuojami 3 terminų nesilaikymo atvejai.
Jeigu sutrikimo šalinimo terminas pratęsiamas dėl ne nuo Paslaugų teikėjo priklausančių aplinkybių (pvz., Perkančiosios organizacijos atliekamų veiklų, būtinų sutrikimui pašalinti), jam negalioja sąlygos, numatytos 4.5.7.11 – 4.5.7.12 p.

Reikalavimai MDAS paslaugų prašymams
Paslaugos prašymas apima 3.3.2 p. nurodytus iMDAS papildymus (pataisymus) (3.3.2.1 p.),  analizės atlikimą (3.3.2.1 p.), su administravimu susijusias paslaugas (3.3.2.3 p.) ir 3.3.3 – 3.3.5 p. nurodytas paslaugas.
3.3.2 papunktyje nurodytos paslaugos įgyvendinamos taikant įkainių apmokėjimo tipą, 3.3.3 – 3.3.5 papunkčiuose nurodytų paslaugų apmokėjimui taikomas abonentinis mokestis.
iMDAS papildymas apima naujų iMDAS ir (arba) jos aplinkos, įskaitant sąsajas su kitomis informacinėmis sistemomis, elementų, atliekančių tam tikras funkcijas, sukūrimą.
iMDAS pataisymas apima iMDAS ir (arba) jos aplinkos, įskaitant ir sąsajas su kitomis informacinėmis sistemomis, elementų, atliekančių tam tikras funkcijas, pataisymą.
Paslaugos prašymai atliekami Perkančiajai organizacijai Priežiūros reglamente nustatyta tvarka pateikus Paslaugų teikėjui atitinkamą prašymą ir 3.3.2 papunktyje nurodytų paslaugų atvejais Paslaugų teikėjui parengus bei pateikus paslaugos kaštų įvertinimą ir Perkančiajai organizacijai jam pritarus.
Paslaugų teikėjas, gavęs Perkančiosios organizacijos prašymą suteikti 3.3.2 papunktyje nurodytą paslaugą, per 5 darbo dienas (Paslaugų teikėjui paprašius šis terminas gali būti pratęstas iki 10 d. d.) turi objektyviai įvertinti paslaugos prašymui įgyvendinti reikalingų darbų apimtį bei sudėtingumą ir Perkančiajai organizacijai pateikti kaštų įvertinimą bei realizavimui būtinas laiko sąnaudas darbo dienomis.
Perkančioji organizacija priima sprendimą dėl paslaugos prašymo įgyvendinimo įvertinusi Paslaugų teikėjo pateiktą, ir, jei reikia, pagal pastabas patikslintą kaštų įvertinimą. Priėmusi sprendimą įgyvendinti paslaugos prašymą Perkančioji organizacija pateikia Paslaugų teikėjui atitinkamą prašymą ir nurodo realizavimo terminą, atsižvelgdama į paslaugos prašymo svarbą Perkančiosios organizacijos veiklai, įskaitant teisės aktų ar EK reikalavimus, Paslaugų teikėjo pateiktas jo realizavimui būtinas laiko sąnaudas ir kitų tuo metu įgyvendinamų paslaugų prašymų kiekį bei prioritetus.
Paslaugų teikėjas, gavęs Perkančiosios organizacijos prašymą įgyvendinti paslaugą, įvardytą 3.3.4 – 3.3.5 papunkčiuose, turi įvertinti paslaugos prašymui įgyvendinti reikalingas laiko sąnaudas bei siūlomą įgyvendinimo terminą ir savo išvadą pateikti Perkančiajai organizacijai. Per 5 darbo dienas nepateikus išvados dėl termino, laikoma, kad Paslaugų teikėjas sutinka su Perkančiosios organizacijos pasiūlytu terminu.
Jeigu Paslaugų teikėjas dėl objektyvių priežasčių negali realizuoti paslaugos prašymo per su Perkančiąja organizacija suderintą laiką, jis privalo apie tai Priežiūros reglamento nustatyta tvarka informuoti Perkančiąją organizaciją ir, pateikęs argumentuotą pagrindimą, suderinti naują realizavimo terminą. Paslaugų teikėjui paprašius ilgesnio paslaugos prašymo sprendimo laiko, nei pusė nustatyto pradinio paslaugos prašymo sprendimo laiko, Perkančioji organizacija pasilieka sau teisę su siūlomu ilgesniu sprendimo terminu nesutikti ir pratęsti terminą laiku, ne ilgesniu nei pusė pradinio paslaugos prašymo sprendimo laiko.
Pagrįstas prašymas pratęsti terminą gali būti teikiamas ne daugiau kaip 2 kartus, prašymas trečią kartą pratęsti terminą Perkančiosios organizacijos traktuojamas kaip termino nesilaikymas.
Paslaugų teikėjui sistemingai nesilaikant su Perkančiąja organizacija suderintų sprendimo terminų (pradelsus sprendimo terminus daugiau nei 2 kartus, įskaitant 4.5.8.9 p. numatytus atvejus) Perkančioji organizacija pareikalauja Paslaugų teikėjo sumokėti baudą, kurios dydis – 5 procentai nuo mėnesiui tenkančios Sutartyje numatytos didžiausios MDAS priežiūrai ir palaikymui skirtos sumos.
Perkančioji organizacija pasilieka teisę vienašališkai nutraukti sutartį, jeigu Paslaugų teikėjas neįgyvendina paslaugos prašymo pagal EK parengtą žinomų klaidų sąrašą (RFC), t. y. nepateikia tinkamo diegti į gamybinę aplinką rezultato, pratęsus paslaugos prašymo atlikimo terminą 2 kartus.
Jeigu paslaugos prašymo atlikimo terminas pratęsiamas ne dėl Paslaugų teikėjo kaltės, pvz., Perkančiosios organizacijos iniciatyva (įskaitant Perkančiosios organizacijos laiko sąnaudas atliekant papildymo (pataisymo) testavimą, teikiant pastabas ar Paslaugų teikėjo prašomus patikslinimus) ir pan., jam negalioja sąlygos, numatytos 4.5.8.10 – 4.5.8.12 p.
Paslaugos prašymai, susiję su iMDAS papildymais ir (arba) pataisymais, gali būti pateikti Paslaugų teikėjui ne vėliau, kaip prieš 2 mėnesius iki Sutartyje numatytos priežiūros ir palaikymo paslaugų teikimo pabaigos. Ši sąlyga negalioja Perkančiajai organizacijai ir Paslaugų teikėjui sutarus dėl kito prašymų atlikti papildymus (pataisymus) pateikimo pabaigos termino.
Visi paslaugos prašymai turi būti aprašyti ir įtraukti į ataskaitas, jei buvo atlikti papildymai (pataisymai) – nurodant iMDAS atnaujinimo kreipinio numerį ir įdiegimo datą. Taip pat atitinkamai turi būti atnaujinti susiję dokumentai: funkcinės ir techninės specifikacijos, instrukcijos naudotojams ir priežiūros specialistams.

Reikalavimai pagalbos teikimui
Pagalba turi būti teikiama iMDAS komponenčių naudotojams ir priežiūros specialistams. Pagalba teikiama elektroniniu paštu, papildomai gali būti tikslinama telefonu, o pagal atskirus Perkančiosios organizacijos prašymus – naudotojų darbo vietose (tiesiogiai arba nuotoliniu būdu).
Pagalbos tipai ir suteikimo terminai pateikiami 5 lentelėje.
				5 lentelė
	Pagalbos tipas
	Prioritetas
	Reakcija
	Pagalbos suteikimo laikas

	Kritinis
	Kritinis
	iki 1 darbo* val.
	4 darbo* val.

	Svarbus
	Aukštas
	iki 2 darbo* val.
	1 darbo* diena

	Vidutinis
	Vidutinis
	iki 1 darbo* dienos
	5 darbo* dienos

	Mažas
	Žemas
	iki 1 darbo* dienos
	10 darbo* dienų


* - Perkančiosios organizacijos darbo valandos arba dienos

Į pagalbos suteikimo laiką neįskaitomas:
Reakcijos laikas, kuris yra laiko tarpas nuo momento, kai Perkančioji organizacija Priežiūros reglamente nustatyta forma ir būdu praneša Paslaugų teikėjui apie pagalbos poreikį, iki laiko momento, kai Paslaugų teikėjas patvirtina informacijos apie pagalbos poreikį gavimą;
patikslinimų, prašomų iš Perkančiosios organizacijos, laikas.
Pagalbos tipą ir prioritetą nustato Perkančioji organizacija, Paslaugų teikėjo siūlymu pagalbos tipas ir prioritetas gali būti tikslinami.
Jeigu pagalbos neįmanoma suteikti per 4.5.9.2 p. numatytą pagalbos suteikimo laiką, Paslaugų teikėjas privalo apie tai Priežiūros reglamente nustatyta tvarka informuoti Perkančiąją organizaciją, pateikti ir suderinti naują pagalbos suteikimo terminą.
Atskirais atvejais (pvz., diegiant MDAS atnaujinimus, atnaujinant ar keičiant techninę aplinką), kai yra poreikis gauti pagalbą ilgesniam periodui ir (arba) ne darbo valandomis, Perkančioji organizacija prieš 10 darbo dienų sudaro papildomo darbo laiko poreikio grafiką ir, suderinusi su Paslaugų teikėju, nustato pagalbos suteikimo laiką.

Bendri reikalavimai MDAS priežiūros ir palaikymo paslaugų teikimui
Per 1 mėnesį nuo Sutarties įsigaliojimo dienos Paslaugų teikėjas turės parengti ir pateikti derinti MDAS priežiūros ir palaikymo ir iMDAS atnaujinimo rezultatų garantinės priežiūros reglamentą (toliau – Priežiūros reglamentas), aprašantį priežiūros ir palaikymo atlikimo procedūras ir metodus, įskaitant Perkančiosios organizacijos ir Paslaugų teikėjo bendravimo Priežiūros sutarties vykdymo metu nuostatas bei Paslaugų teikėjo teiktinus dokumentus. Į Priežiūros reglamentą turi būti įtraukti šios specifikacijos 4.5 ir šiame papunktyje pateikti reikalavimai bei nuostatos. Priežiūros reglamento projektas turės būti parengtas pagal tipinį Priežiūros reglamento projektą (šabloną), kurį Perkančioji organizacija pateiks Paslaugų teikėjui pasirašius Sutartį. Iki Priežiūros reglamento patvirtinimo priežiūros ir palaikymo paslaugos teikiamos vadovaujantis šioje specifikacijoje nustatytais reikalavimais. Priežiūros reglamento parengimas yra pasirengimo teikti MDAS priežiūros ir palaikymo bei iMDAS atnaujinimo rezultatų garantines paslaugas, todėl šis darbas nebus apmokamas.
Atliekant kiekvieną iMDAS atnaujinimo darbų paketą ir/arba pakeitimą, ir/arba priežiūros ir palaikymo metu atliktą papildymą / pataisymą, turi būti užtikrintas iMDAS atitikimas VSSA pateiktiems centralizuotos infrastruktūros reikalavimams (IT paslaugų sąrašas - VSSA portalas - VSSA PORTALAS) ir suderinamumas su logine debesijos paslaugų teikimo IT infrastruktūros architektūra[footnoteRef:4]. Taip pat, turės būti užtikrintas iMDAS atitikimas VSSA pateiktiems baziniams reikalavimams ir rekomendacijoms: [4:  Loginė_Debesijos_paslaugų_teikimo_IT_infrastruktūros_architektūra.pdf] 

https://vssa.lrv.lt/uploads/ivpk/documents/files/veikla/VII%20konsolidavimas/Sistemu%20kurimo%20ir%20diegimo%20gCloud%20platformoje%20rekomendacijos%20v1_0%20public.pdf. 
Komunikacija tarp Paslaugų teikėjo ir Perkančiosios organizacijos teikiant priežiūros ir palaikymo paslaugas turės būti vykdoma per vieną prieigos tašką – ITPC. ITPS sistemoje Priežiūros reglamento nustatyta tvarka turės būti registruojami visi Paslaugų teikėjui spręsti perduodami kreipiniai (sutrikimai, pagalbos ir paslaugos prašymai), Paslaugų teikėjo suteiktų paslaugų rezultatai, jų aprašymai ir kita susijusi informacija. El. laiškų, kuriais bus keičiamasi informacija tarp ITPC ir Paslaugų teikėjo, formos ir jų siuntimo sąlygos turės atitikti Perkančiosios organizacijos reikalavimus.
Paslaugų teikėjas turi taip organizuoti savo veiklą, kad savo techninėmis ir organizacinėmis priemonėmis valdytų su MDAS priežiūra ir palaikymu susijusius kreipinius, Perkančiosios organizacijos perduodamus spręsti Paslaugų teikėjui elektroniniu paštu, fiksuoto arba mobilaus ryšio telefonu, ir užtikrintų kokybišką ir savalaikį paslaugų teikimą pagal šioje specifikacijoje pateiktus reikalavimus. Informacija apie perduotų Paslaugų teikėjui spręsti kreipinių būklę (registravimo, reakcijos, planuojamo išsprendimo, faktinio išsprendimo datas ir laikus, sprendimo eigą ir pan.) turi būti prieinama Perkančiajai organizacijai Priežiūros reglamente nustatytu būdu.
Esant pakeitimams, su Perkančiąja organizacija sutartu būdu ir periodiškumu, Paslaugų teikėjas turės pateikti Sutarties vykdymo metu pakeistos iMDAS išeities kodus (sourcecode), kaip tai nurodyta 5.5 p.
Priežiūros ir palaikymo darbus Paslaugų teikėjas turės organizuoti ir dokumentuoti taip, kad Perkančioji organizacija turėtų galimybę:
sekti kiekvieno su MDAS priežiūra ir palaikymu susijusio kreipinio (sutrikimo, pagalbos ar paslaugos prašymo) sprendimo eigą;
gauti išsamią informaciją apie visus MDAS priežiūros ir palaikymo metu registruotus kreipinius, jų sprendimų būdus ir rezultatus bei rekomendacijas, skirtas problemų bei neefektyvaus resursų naudojimo prevencijai;
perimti konkrečių priežiūros problemų diagnostikos bei sprendimo patirtį, Paslaugų teikėjui perteikiant žinias apie tipinių priežiūros veiklų atlikimo galimybes ir sutrikimų (klaidų) šalinimo atvejus MDAS priežiūros specialistams.
Pašalinęs sutrikimą, įgyvendinęs paslaugos prašymą ar suteikęs pagalbą Paslaugų teikėjas Priežiūros reglamente nustatyta tvarka turės pateikti koncentruotą ir aiškų atliktos veiklos bei jos rezultato aprašymą.
Visi Paslaugų teikėjo atliekami darbai, susiję su iMDAS papildymų ir pataisymų įgyvendinimu turės būti testuojami ir diegiami į gamybinę aplinką Perkančiosios organizacijos sprendimu. Įgyvendinant papildymus (pataisymus) Perkančiosios organizacijos prašymu turės būti pateikti analizės (projektavimo, testavimo) dokumentai, taip pat turės būti papildytos (patikslintos) funkcinė bei techninė specifikacijos, papildytos (patikslintos) instrukcijos naudotojams ir priežiūros specialistams.
Paslaugų teikėjas turės kas ketvirtį pateikti ketvirčio ataskaitas ir galutinę ataskaitą už visą MDAS priežiūros ir palaikymo laikotarpį. Į ketvirtines ataskaitas turės būti įtraukti visų Paslaugų teikėjo suteiktų paslaugų aprašymai, jei buvo atlikti papildymai (pataisymai) – nurodant atnaujintos MDAS versijos (-ų) numerį ir įdiegimo datą. Į ataskaitas priedų forma turės būti įtraukti ir visi per ataskaitinį ketvirtį suteiktų paslaugų kaštų įvertinimai. Detalūs reikalavimai ataskaitoms pateikti šios techninės specifikacijos 5 skyriuje.
Perkančiosios organizacijos mokėjimas Paslaugų teikėjui už suteiktas paslaugas bus vykdomas periodiškai, t. y. už faktiškai per kalendorinį ketvirtį suteiktas ir ketvirtinėse ataskaitose aprašytas paslaugas, vadovaujantis suteiktų paslaugų perdavimo aktais, kuriuose įkainiais vertinamų paslaugų informacija turės atitikti šių paslaugų kaštų įvertinimuose pateiktą informaciją.
Ataskaitų rengimas yra periodinio atsiskaitymo už suteiktas paslaugas rezultatas, todėl nebus apmokamas.
Jeigu Paslaugų teikėjas praėjus 2 mėnesiams nuo priežiūros ir palaikymo paslaugų teikimo termino pradžios nepateikia nė vieno jam perduoto spręsti sutrikimo (klaidos) ar papildymo (pataisymo) sprendimo, tinkamo diegti į gamybinę aplinką, jis sumoka Perkančiajai organizacijai baudą, kurios dydis – 20 procentų nuo mėnesiui tenkančios[footnoteRef:5] Sutartyje numatytos didžiausios MDAS priežiūros ir palaikymo paslaugoms skirtos sumos. Paslaugų teikėjui nepateikus nė vieno jam pateikto spręsti sutrikimo (klaidos) ar papildymo (pataisymo) sprendimo, tinkamo diegti į gamybinę aplinką, per 3 mėnesius, Perkančioji organizacija pasilieka sau teisę nutraukti sutartį. [5: Tai Sutartyje numatyta didžiausia galima suma MDAS priežiūros ir palaikymo paslaugoms teikti, padalinta iš paslaugos teikimo mėnesių skaičius] 


BENDRIEJI REIKALAVIMAI VISOMS SUTARTIES VYKDYMO METU ATLIKTOMS VEIKLOMS

Visi iMDAS atnaujinimo darbai turės apimti esamos padėties ir poreikių analizės, projektavimo, kūrimo, testavimo, naudotojų mokymo, diegimo gamybinėje aplinkoje ir, Perkančiajai organizacijai paprašius, bandomosios eksploatacijos etapus. Atliekant šiuos darbus atitinkamuose etapuose turės būti pateikti analizės, specifikavimo, projektavimo bei testavimo dokumentai, instrukcijos naudotojams bei priežiūros specialistams. Turės būti parengta atnaujinamos iMDAS versijos detali funkcinė specifikacija, detalaus projektavimo dokumentas, sąsajų specifikacijos (ar jų papildymai), tiek kiek taikytina, bei atnaujinta iMDAS kliento sąsajos specifikacija. Dokumentai turi atitikti, tačiau neapsiriboti, FSS, DDNA dokumentuose suformuluotais reikalavimais EK sistemoms, jeigu sutarties vykdymo metu jos bus integruojamos į iMDAS, bei transeuropinių sistemų architektūrai siūlomas rekomendacijas (IT ReferenceArchitecture File. DG TAXUD/D(2012) CGR/12 April 2012). Pagal Perkančiosios organizacijos poreikius gali būti atliekami įsilaužimo atsparumo testavimai (penetration testing). Jei tokio testavimo rezultatai parodytų iMDAS programinės įrangos trūkumus, jie su Perkančiąja organizacija suderintais terminais turi būti Paslaugų teikėjo pašalinti Paslaugų teikėjo sąskaita.
Rengiant specifikacijas bei sistemos projektavimo dokumentus, turi būti naudojama unifikuotos modeliavimo kalbos UML (UnifiedModelingLanguage) technika bei vaizdavimo priemonės. Tarp kitų projektinių dokumentų privalo būti pateiktos Veiklos diagramos (Activitydiagrams), Klasių diagramos (Classdiagrams), Sąveikos tipo diagramos (sekų (sequence) bei bendradarbiavimo (collaboration) diagramos), Komponenčių ir išdėstymo (deployment) diagramos, Realizacijos (implementation) tipo diagramos.
Vykdant iMDAS atnaujinimo veiklas, susijusias sąsajų su kitomis IS kūrimu, į darbų apimtį įeina sąsaja (duomenų mainai) iki ESB, gamintojo testavimas, integraciniai testai su išorine informacine sistema. Jei kita informacinė sistema yra neparengta testavimui, priėmimo testai tokiu atveju atliekami naudojantis kitos informacinės sistemos imitatoriumi (stubversion). Testavimas su kitos informacinės sistemos imitatoriumi yra laikomas visaverčiu priėmimo testavimu. Jei iki Sutarties įgyvendinimo pabaigos trečioji šalis parengia kitą sistemą sąsajos priėmimo testavimui, integracinis sąsajos testavimas yra pakartojamas, naudojant šią informacinę sistemą.
Teikdamas iMDAS atnaujinimo paslaugas, Paslaugų teikėjas turės:
atlikti kelių lygių atnaujintos iMDAS testavimus:
gamintojo testavimą (Factory Acceptance Test) ir pateikti Gamintojo testavimo ataskaitą;
regresinį testavimą (regression testing);
projekto apimtyje sukurtoms bendrosios srities (common domain) iMDAS dalims – atitikties testavimą (conformance testing) pagal EK testavimo planus ir pateikti, Perkančiajai  organizacijai paprašius, Atitikties testavimo ataskaitą;
„didžiausio apkrovimo“ testavimą (Stress Test) (esant galimybei);
testavimą su deklaracijomis, kurių prekių skaičius lygus 999 (toliau – didelės apimties deklaracijos);
priėmimo testavimą:
parengdamas priėmimo testų planą;
parengdamas testavimo scenarijus;
parengdamas testavimui reikalingus duomenis;
parengdamas testavimo aplinką;
kartu su Perkančiosios organizacijos atstovais atlikdamas atskirų naujai diegiamų dalių testavimą, įskaitant sąsajas su Integruotos MIS posistemiais ir išorinėmis informacinėmis sistemomis (jei taikytina), pagal parengtus testų scenarijus;
Perkančiajai organizacijai paprašius, suteikdamas įvadinio mokymo testuotojams paslaugą;
Perkančiajai organizacijai paprašius, parengti mokymo medžiagą, suteikti mokymus būsimiems sistemos naudotojams – muitinės postų pareigūnams, įskaitant Muitinės mokymo centro dėstytojus, pagal schemą „mokyk mokytoją“ (iki 12 žmonių). Naudotojų mokymai turi būti organizuojami lietuvių kalba;
parengti (atnaujinti) naudotojo instrukcijas muitinės pareigūnams ir deklarantams (iMDAS naudotojo (lietuvių kalba), iMDAS kliento portalo naudotojo vadovą (lietuvių ir anglų kalbomis) arba atnaujinti esamas instrukcijas, parengti detalias iMDAS priežiūros instrukcijas Perkančiosios organizacijos sistemos administratoriams, taikomosios programinės įrangos priežiūros specialistams ir ITPC darbuotojams arba atnaujinti esamas instrukcijas. Techniniai mokymai bei konsultacijos suteikiami lietuvių kalba. Išimtinais atvejais, Perkančiajai organizacijai sutikus, techniniai mokymai ir konsultacijos gali būti teikiami ir anglų kalba;
atnaujinti visas instrukcijas po kiekvieno iMDAS funkcionalumo pakeitimo;
įgyvendinus kiekvieną atskirą iMDAS atnaujinimo darbą, ištestavus funkcionalumą, Paslaugų teikėjas turės pateikti iMDAS programinės įrangos išeities kodus (source codes) įkeldamas juos į Perkančios organizacijos GitLab sistemą, kurių tekstuose įrašyti komentarai ir paaiškinimai. Paslaugų teikėjas turės pateikti kompiliavimo skriptus ir kartu su Perkančiosios organizacijos atstovais Perkančiosios organizacijos pateiktoje techninėje infrastruktūroje įdiegti pakeitimus pagal pateiktus išeities kodus ir kompiliavimo skriptus ir įrodyti, kad jie yra pakankami veikimui užtikrinti. Turi būti parengta instrukcija Perkančios organizacijos specialistams, kuria vadovaujantis būtų galima atlikti atnaujintos iMDAS kompiliavimą iš išeities kodų.
Papildant iMDAS naujomis funkcijomis arba koreguojant jau esančias, turės būti kreipiamas dėmesys ne tik į funkcijos atlikimo teisingumą, bet ir į jos atlikimo efektyvumą bei priimtinumą naudotojui.
Rengiant sistemų integracijos sprendimą, turės būti parengiamos dvi specifikacijos: vienoje aprašomi sąveikaujančių sistemų sąveikos procesai, duomenų mainų schema, duomenų mainų procesas, duomenų modelis, o kitoje aprašomi ESB procesai, komunikavimo mechanizmas, kitos techninės detalės.
iMDAS atnaujinimo veikloms vykdyti ir papildymams (pataisymams) įgyvendinti Paslaugų teikėjas turės turėti iMDAS kūrimo (development) aplinką.
Sutarties vykdymo metu Paslaugų teikėjas Perkančiajai organizacijai turės pateikti šias Sutarties vykdymo ataskaitas:
iMDAS atnaujinimo paslaugų mėnesio, ketvirčio bei galutinę ataskaitas;
MDAS priežiūros ir palaikymo paslaugų ketvirčio ir galutinę ataskaitas.
Ataskaitų pateikimo terminai:
iMDAS atnaujinimo paslaugų mėnesio ataskaitos apie atliktus Sutarties įgyvendinimo darbus turi būti pateikiamos iki kito mėnesio 10 kalendorinės dienos;
iMDAS atnaujinimo paslaugų ketvirčio ataskaitos apie atliktus Sutarties įgyvendinimo darbus turi būti pateikiamos iki kito ketvirčio pirmo mėnesio 10 kalendorinės dienos.
iMDAS atnaujinimo paslaugų atlikimo galutinės ataskaitos projektas turi būti pateiktas prieš mėnesį iki atnaujinimo darbų, numatytų šios techninės specifikacijos 2.2.1.1 p. atlikimo pabaigos, ir ne vėliau kaip iki galutinės Sutarties iMDAS atnaujinimo paslaugų suteikimo datos turi būti pateikta Galutinė iMDAS atnaujinimo paslaugų suteikimo ataskaita.
MDAS priežiūros ir palaikymo paslaugų ketvirčio ataskaitos apie suteiktas priežiūros ir palaikymo paslaugas turi būti pateikiamos iki kito ketvirčio pirmo mėnesio 10 kalendorinės dienos.
MDAS priežiūros ir palaikymo paslaugų galutinės ataskaitos projektas turi būti pateiktas prieš mėnesį iki priežiūros ir palaikymo paslaugų teikimo pabaigos, ir ne vėliau kaip iki galutinės Sutarties įgyvendinimo datos turi būti pateikta Galutinė MDAS priežiūros ir palaikymo paslaugų teikimo ataskaita.
iMDAS atnaujinimo paslaugų suteikimo mėnesio (ketvirčio) ataskaitoje turės būti nurodyta:
Sutarties įgyvendinimo tikslai;
per ataskaitinį laikotarpį atlikta veikla ir pasiekti rezultatai;
kito ataskaitinio laikotarpio planuojami darbai ir rezultatai;
rizikos, problemos ir pasiūlymai, susiję su Sutarties įgyvendinimu.
iMDAS atnaujinimo paslaugų galutinėje ataskaitoje turės būti nurodyta:
Sutarties įgyvendinimo tikslai;
atlikta veikla ir pasiekti rezultatai per visą Sutarties įgyvendinimo laikotarpį;
likusi nuo Paslaugų teikėjo nepriklausanti rizika ir problemos bei pasiūlymai, kaip jas išspręsti;
tolesnių veiksmų ir (ar) papildomų priemonių ar uždavinių, kurių turėtų imtis Perkančioji organizacija, siūlymas.
MDAS priežiūros ir palaikymo paslaugų ketvirčio ataskaitose turės būti pateikta:
per ataskaitinį laikotarpį registruotų ir perduotų Paslaugų teikėjui spręsti įvykių suvestinė, pateikiant įvykio kategoriją (sutrikimas, pagalbos ar paslaugos prašymas), prioritetą, registravimo ITPS, perdavimo Paslaugų teikėjui, įvykio išsprendimo ir išsprendimo patvirtinimo (uždarymo) datas, trumpą įvykio apibūdinimą;
per ataskaitinį laikotarpį išspręstų ir atmestų įvykių suvestinė, pateikiant įvykio trumpą apibūdinimą ir sprendimo aprašymą (atmetimo priežastį), už išspręstus įvykius, kurių apmokėjimui taikomi įkainiai, mokėtiną sumą ir nuorodą į priede pateiktą atitinkamą kaštų įvertinimą;
ataskaitinio laikotarpio pabaigai likusių sprendžiamų įvykių suvestinė;
per ataskaitinį laikotarpį įdiegtų MDAS versijų sąrašas, nurodant tikslų versijos numerį ir įdiegimo datą;
kitos ataskaitiniu laikotarpiu atliktos veiklos;
rizikos, problemos ir pasiūlymai, susiję su MDAS priežiūros ir palaikymo paslaugų teikimu.
ataskaitos prieduose – paslaugų perdavimo akto projektas ir suteiktų paslaugų, kurių apmokėjimui taikomi įkainiai, kaštų įvertinimai.
MDAS priežiūros ir palaikymo paslaugų galutinėje ataskaitoje turi būti nurodyta:
atlikta veikla ir pasiekti rezultatai per MDAS priežiūros ir palaikymo paslaugų teikimo laikotarpį;
likusi nuo Paslaugų teikėjo nepriklausanti rizika ir problemos bei pasiūlymai, kaip jas išspręsti;
tolesnių veiksmų ir (ar) papildomų priemonių ar uždavinių, kurių turėtų imtis Perkančioji organizacija, siūlymas.

REIKALAVIMAI DOKUMENTAMS
Dokumentai, įskaitant dokumentų projektus, turi būti rengiami ir pateikiami lietuvių kalba. Jeigu Tiekėjo ekspertai yra užsienio šalies piliečiai, techniniai dokumentai (tokie kaip funkcinės, techninės, integracinių sąsajų specifikacijos) gali būti parengti anglų kalba. Ši išlyga turi būti detaliai aprašyta projekto kokybės plane. Vertimo paslaugas apmoka Tiekėjas. 
Visi dokumentai turi būti pateikiami elektronine forma (naudotini standartiniai Microsoft Office produktai (MS Word; MS Excel; MS Visio; MS Power Point bei MS Project priemonės). Gali būti, kad dalis dokumentų turės būti pateikiami atspausdinti. Dokumentų, kurie turės būti pateikti atspausdinti, sąrašą Perkančioji organizacija pateiks Sutarties įgyvendinimo metu.
Rengiant Projekto kokybės planą, Priežiūros reglamentą, testavimo dokumentus, ataskaitas ir kitus dokumentus, bus naudojamos tipinės dokumentų formos (šablonai). Naudojant tipines dokumentų formas pirmenybė bus teikiama Perkančiosios organizacijos pateiktosioms.

SUTARTIES REZULTATŲ PRIEŽIŪRA IR VERTINIMAS
Sutarties įgyvendinimas bus vertinamas pagal šiuos kriterijus:
suteiktos šios techninės specifikacijos 3 skyriuje išvardytos paslaugos;
pateikti dokumentai:
iMDAS atnaujinimo projekto kokybės planas;
sutarties įgyvendinimo darbų planas;
Priežiūros reglamentas (prasidėjus priežiūros ir palaikymo paslaugoms);
iMDAS atnaujinimo paslaugų mėnesio, ketvirčio ir galutinė ataskaitos;
MDAS priežiūros ir palaikymo paslaugų ketvirčio ir galutinė ataskaitos;
testavimo dokumentai, iMDAS aprašymas (specifikacija) ir kiti dokumentai;
pateikti iMDAS išeities kodai (sourcecode).

SPECIFINIAI REIKALAVIMAI
Paslaugų teikėjas įsipareigoja užtikrinti atitiktį organizaciniams ir techniniams kibernetinio saugumo reikalavimams, kaip tai nurodyta Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ patvirtintame Kibernetinio saugumo reikalavimų apraše. 
Paslaugų teikėjas įsipareigoja laikytis Perkančiosios organizacijos reikalavimų dėl saugaus darbo su MIS, kaip tai nurodyta Muitinės departamento generalinio direktoriaus 2015 m. spalio 15 d. įsakyme Nr. 1B-791 „Dėl muitinės informacinių sistemų duomenų saugos nuostatų patvirtinimo“.
Paslaugų teikėjas įsipareigoja užtikrinti MDAS sprendimų atitiktį asmens duomenų saugos reikalavimams, kaip tai nurodyta 2016 m. balandžio 27 d. Europos Parlamento ir Tarybos reglamente (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, yra Perkančiosios organizacijos nuosavybė, kurią Perkančioji organizacija gali naudoti, publikuoti, perleisti ar perduoti kaip mano esant tinkama ir be jokių geografinių ar kitų apribojimų.
Paslaugų teikėjas įsipareigoja be raštiško išankstinio Perkančiosios organizacijos sutikimo neatskleisti jokiam kitam asmeniui (išskyrus nurodytus šios techninės specifikacijos 8.6 p.) iš Perkančiosios organizacijos vykdant sudarytą Sutartį gautos informacijos, duomenų, gautų dokumentų turinio nepriklausomai nuo to, kokiu būdu ir forma (žodine, rašytine, elektronine, kita) tokia informacija, duomenys, dokumentai Paslaugų teikėjui buvo pateikti ar jis juos sužinojo vykdydamas Sutartį. Ši nuostata galioja net ir nutraukus sudarytą Sutartį ar jai pasibaigus.
Paslaugų teikėjas turi teisę teikti informaciją, duomenis, dokumentus tik asmenims, kurie pagal sudarytą su Perkančiąja organizacija Sutartį, teisės aktų reikalavimus (pagal darbo sutartį, įgaliojimą, subrangos sutartį ar kitu teisėtu pagrindu) Paslaugų teikėjo ir Perkančiosios organizacijos paskirti vykdyti Sutartį. Sutarties turinys tokiems asmenims atskleidžiamas tik tiek, informacijos ir duomenų suteikiama tokia apimtimi, kiek tai būtina Sutarties vykdymo tikslais.
Nutraukus Sutartį ar jai pasibaigus, Paslaugų teikėjas privalo ne vėliau kaip per 30 dienų sunaikinti visą iš Perkančiosios organizacijos gautą ar Sutarties vykdymo metu sužinotą informaciją, duomenis, dokumentus (nepriklausomai nuo jų formos ir turinio), išskyrus, jeigu LR įstatymai reikalauja, kad tokia informacija, duomenys, dokumentai būtų išsaugoti.
Paslaugų teikėjas ir jo paskirti vykdyti Sutartį asmenys privalo pasirašyti Perkančiosios organizacijos pateikto turinio konfidencialumo pasižadėjimus. Šiame papunktyje nurodyti asmenys turi teisę atsisakyti pasirašyti tokius konfidencialumo pasižadėjimus tik tuo atveju, jei jų turinys prieštarauja LR įstatymams.

ATITIKIMAS NACIONALINIO SAUGUMO INTERESAMS
iMDAS atnaujinimo bei MDAS bei priežiūros ir palaikymo paslaugas teikiantis Paslaugų teikėjas ar jo pasitelkti subtiekėjai neturi turėti interesų, galinčių kelti grėsmę nacionaliniam saugumui.
iMDAS atnaujinimo bei MDAS priežiūros ir palaikymo paslaugas teikiantis Paslaugų teikėjas negali naudoti ar siūlyti naudoti sutarties įgyvendinimo tikslams jokios techninės ir programinės įrangos, kuri galėtų kelti grėsmę nacionaliniam saugumui.
iMDAS atnaujinimo bei MDAS priežiūros ir palaikymo paslaugas teikiantis paslaugų teikėjas turi atitikti 2014 m. liepos 31 d. Tarybos reglamento (ES) Nr.833/2014 dėl ribojimo priemonių atsižvelgiant į Rusijos veiksmus, kuriais destabilizuojama padėtis Ukrainoje reikalavimus.

INFORMACIJOS, VADOVAUJANTIS VIEŠŲJŲ PIRKIMŲ ĮSTATYMO 28 STRAIPSNIO „PIRKIMO OBJEKTO SKAIDYMAS Į DALIS“ REIKALAVIMAIS, PATEIKIMAS
Šis pirkimas į dalis neskaidomas, todėl pasiūlymai turi būti teikiami visai nurodytai 2 p. paslaugų apimčiai. Pirkimas nėra skaidomas į dalis todėl, kad dėl skaidymo į dalis sutarties vykdymas taptų per daug sudėtingas techniniu požiūriu, kiltų rizika, kad sutartis nebus įgyvendinta, nes:
pirkimo objekto dalių įgyvendinimas yra glaudžiai tarpusavyje susijęs ne tik veiklos procesų prasme, bet ir technologiškai. Skirtingi paslaugų teikėjai vienu metu naudotų tą pačią iMDAS testavimo ir gamybinę aplinkas ir, jei viena ar kita iš techninių aplinkų pradėtų netinkamai funkcionuoti ar būtų nekorektiškai naudojama, nebūtų galimybių vienareikšmiai nustatyti, kurio tiksliai Paslaugų teikėjo veiksmai sąlygojo sutrikimus ar netinkamą techninių aplinkų panaudojimą;
tiek iMDAS atnaujinimo, tiek MDAS priežiūros ir palaikymo paslaugų objektas yra ta pati MDAS, todėl tuo pačiu metu vykdant iMDAS atnaujinimus ir MDAS priežiūros ir palaikymo darbus, praktiškai yra neįmanomas vienareikšmis atliktinų veiklų priskyrimas vienai ar kitai paslaugų sričiai. Sukurtų naujų funkcionalumų ar per pakeitimus iš esmės atnaujintos iMDAS įdiegimas į gamybinę aplinką pakeistų ir priežiūros bei palaikymo paslaugų objektą. Pastarasis ne tik nuolatos būtų kintantis, bet ir iškeltų netrivialų atskirų paslaugų teikėjų tarpusavio atsakomybės už tos pačios MDAS tinkamą ir efektyvų funkcionavimą klausimą, nuo ko tiesiogiai priklausys paslaugų teikėjų reagavimo į kreipinį ir jo išsprendimo laiko trukmė, o tai darys įtaką tinkamam, poreikius atitinkančiam ir kokybiškam programinės įrangos veikimui. Pažymėtina, kad MDAS veikimas yra ne tik kritinė sąlyga ypatingos svarbos informacinių sistemų veikimui. Nuo jos tinkamo veikimo priklauso ir ekonominės veiklos vykdytojų, dalyvaujančius tarptautinės prekių teikimo grandinės procese, veiklos efektyvumas.

___________________________

